text:
Yesu twizeye ntahinduka!
Yesu kristo uko yari ari ejo, n’uyu munsi niko ari kandi niko azahora iteka ryose.(Abaheburayo 13:8)
Aya magambo nk’uko umwanditsi yayandikiye Abaheburayo atwereka ukuntu Yesu adahinduka, ahubwo ari uko yahoze kuva kera. Umugabo George Muller yongera gutekereza kuri aya magambo yavuze ko yongeye kumva mu mutima we huzuye ibyiringiro ndetse yongererwa kwizera. Niba Yesu ari uko yahoze, bivuga ngo urukundo rwe ntiruhinduka, ubutware bwe ntibuhinduka, aracyafite ubushobozi bwo gukiza indwara zose, bwo kugaburira abashonje, bwo gusubiza ibyifuzo byose kandi anamenya ibyo tumubwira mbere y’uko tubimubwira.
Kuba Yesu adahinduka bikwiye gutuma turushaho kumwizera nk’uko George abigarukaho mu butumwa bwe. Uyu mugabo wari umushumba w’itorero yakunze kugirira Imana icyizere no kuyiharira imigambi ye yose n’ibyifuzo ndetse akanabikangurira abandi kuko yakundaga kwigisha kubijyanye no kwizera Imana ndetse no kwibutsa abantu ububasha n’imbaraga Imana ifite. Yivugiye ubwe ko yagiye abona Imana imuba hafi muri byose ikumva amasengesho ye. Akomeza avuga ko ariko ko buri gihe uko asenze atari ko yabonaga ibisubizo ako kanya. Yatanze urugero rw’icyifuzo yasengeye maze asubizwa nyuma y’imyaka 29, kandi yavuze muri icyo gihe cyose ko yari akiri mu mwanya wo gusengera icyo cyifuzo atashatse gushyira ahagaragara, yakomezaga gusenga, agashima Imana ategereje yizeye igihe ari igihe ko azasubizwa kuko Yesu adahinduka kugeza aho byamuteraga gushima Imana kandi atarabona igisubizo.
Yagiriye inama abakristo avuga ko kenshi usanga buzuwe no gushidikanya ndetse bikabatera kudasengana Imana ukwizera kandi Bibiliya itubwira ngo ariko utizera ntibishoboka ko ayinezeza,kuko uwegera Imana akwiriye kwizera yuko iriho,ikagororera abayishaka. ( Abaheburayo 11:6)
uyu mugabo kandi arabifuriza kutemerera impamvu iyo ariyo yose yatuma mutakariza Imana icyizere, gutekereza cyane ku magambo yayo, gukomeza gushimangira ko Yesu adahinduka ko uko yari ari ejo nubu ariko ari kandi ko ari ko azahora iteka ryose. Agira ati nubona amasengesho yawe adasubirijwe igihe watekerezaga ntibigutere kurambirwa ahubwo ukomeze uyiringire nk’uziko idahindurwa n’ikintu icyo aricyo cyose kuko si umuntu, uhore uyizeye kandi wongere ukomeze uyizere, nushaka utangire uyishimire ibyo yiteguye gukora kugira ngo amashimwe yawe atsinde ibizana gushidikanya ndetse n’ubwoba mubuzima bwawe.
Ushobora kumfasha gusenga iri sengesho,’’Mwami Yesu ndagushima ko udahinduka, ni wowe wenyine mpariye ubuzima bwanjye n’ibyifuzo byanjye byose. Ndagushimiye ko ubizi kandi ngushimiye ibyo witeguye gukora’’Amen
Imana ibahe umugisha


c: text/html

text:
Duhe ibitekerezo
Urashaka gutanga ibitekerezo?twandikire kuri iranzinone@yahoo.fr/iranzinejo@gmail.com
Murakoze
Murakoze
dimanche 2 janvier 2011
Wabigenza ute igihe wishimiye umusore?
Nyuma yo kwandika ku buryo umusore yakwitwara igihe umukobwa bahuriye ahantu, bibaye ngombwa ko tunavuga ku buryo umukobwa we yabigenza igihe yishimiye umusore.
Ubundi mu bintu by’urukundo hari abantu bumva ko byose bigomba gukorwa n’umuhungu, umukobwa we akiyicarira akaba mbonabihita, yabona ntacyo umutwaye akakwemera. Ibyo bishobora kuba ariko byari bimeze kera, ariko ubu abakobwa babaho ubuzima budatandukanye cyane n’ubw'abahungu, bigatuma basa nk’abitwara kimwe. Niyo mpamvu bidatangaje na gato kuba umukobwa yakwishimira umusore, akamuganiriza. Aha ariko hari abakobwa bagira impungenge bakumva ko kwitwara gutyo ari ibintu bidasanzwe. Mu baganiriye na igihe.com, bamwe batubwiye ko agiye akaba ariwe utangira kuganiriza umusore byatuma umuhungu yiyemera, akaza kubibwira na bagenzi be, bakagufata nk’umuntu woroshye kandi wa make.
Wabigenza ute rero?
Hari igihe abasore bajya baganira n’inkumi bakazibwira bati “mwebwe abakobwa shahu muba mwiyicariye mugategereza ko tuza kubatereta, mwabishaka mukatuvunagura, mukadutera indobo.” Ibi bituma byumvikana ko abakobwa bafite avantage ku bahungu, bakaba batavunika muri icyo gitendo cyo gushyikirana. Ibi ariko sibyo kuko niba uri umukobwa ukaba wanabyishimira, benshi bazi ko ushobora kuvugana n’abahungu 10 (ndavuga abo mutari muziranye) mu mugoroba umwe, bose ntibagire icyo bakungura, mu gihe hari uwo uba wishimiye ariko we ntakwegere. Mu gihe wizeye ko ari bukubone, ugasanga undi mukobwa batanaziranye agezeyo bahuje urugwiro, ugasigara uririra mu myotsi.
Aha niho ubonera ko abakobwa nabo bakeneye kwegera abahungu. Gusa ntibigomba gukorwa kimwe nk’uko abahungu babikora, ahubwo hari uburyo wakwitwara bigatuma ugera ku ntego. Nandika iyi nkuru nahise nibuka ko mugenzi wanjye Cyril yanditse ifite umutwe ugira uti (Niba ubonye umusore wo mu nzozi zawe wakora iki ngo agukunde? aho agira inama umukobwa ku buryo yakwitwara ku musore ashaka ko amukunda. Mugenzi wanjye rero akaba yaremeye ko navuga ku kuntu waganiriza bwa mbere uwo musore, mbere y’uko ujya gutekereza niba mukwiye gukundana.
Icya mbere nuko niba mutaziranye ariko ukabona aziranye n’umusore cyangwa indi nkumi musanzwe muri inshuti, wakora ku buryo agupresenta, cyangwa ku bw'amahirwe uwo musore ubwe akaza kukuvugisha. Icyo gihe iyo umusore azi kuvugisha inkumi niwe utangiza ikiganiro, wowe icyo ukora nk’umukobwa ni ukumwereka ko umwitayeho, yakubaza ikibazo ukaba wamusubiza igisubizo gufatika, kitari bya bindi bya ‘Yego' na ‘Oya’, ndetse nawe ukaba wamubaza ibibazo (hatarimo ikivuga ngo uhembwa amafaranga angahe, bagitinya kubi!). Niba ateye urwenya uraseka, ukaba nawe wamubwira ikintu gisekeje uzi, muri make ukagira uruhare n’ubushake bigaragara mu kiganiro. Ibi bimwereka ko uwitayeho, akaba yanakwaka nimero, mukazanabonana ubutaha, mukamenyana kurushaho. Mushobora no gukomeza kuganira, byose biterwa n’uko mwembi mubigena.
Ushobora no kumunyura imbere ukamusekera ukamubaza uti “bite ko uri wenyine?” ugasa nk’uwikomereza. Iyo yakwishimiye uba worosoye uwabyukaga, mukaba mwaganira. Aha ntugaragara nk’aho umushaka cyane, ni ubupfura busanzwe bwo kuganiriza umuntu ntacyo ugambiriye.
Ikindi ni uko n’ubwo bavuga ngo umuhungu uzi kuvuga neza agira amahirwe imbere y’inkumi, umukobwa ugaragara neza nawe agira amahirwe imbere y’abasore. Urugero nuko niba hari nk’ahantu habaye ubukwe, umukobwa wagaragaye abyina mu itorero ryasusurutsaga imisango aba afite amahirwe menshi imbere y’abasore kurusha uwari wicaye mu nguni isoni zamwishe. Uwo wari uri mu nguni ashobora kubatera amatsiko, ariko uwabyinaga naza akaramutsa umusore, uwo musore azabona ko ari ibisanzwe, n’ubundi ari umuntu uri cool, nta kindi akurikiye. Aha ntibivuze ko umukobwa wese agomba kujya mu matorero nk’Inyamibwa cyangwa Inganzo Ngari, ariko iyo umuntu yerekanye ko yishimye bituma yakirwa neza n’uwo yavugisha wese. Muri make niba uri umukobwa uri ahantu habereye ibirori cyangwa ahandi, ukerekana ko wishimiye ibyo urimo, ugaragara nk’umuntu uri positive bigatuma abahungu bakwegera, harimo wenda n’uwo wishimiye. Iyo atakwegereye aba yakubonye, iyo ugiye ukamuvugisha ntagufata nk’uwo atazi.
Kwishimira ibyo uri gukora, kuba ukeye mu maso muri rusange, no kutibaza ibibazo ngo "ese nimuvugisha ntambona nabi?” bifasha umukobwa kuvugisha umusore yishimiye, kuruta uko waguma aho uri, ukaza kurara ukubita umutwe ku nzu wicuza impamvu utamuvugishije.
Uwaba afite igitekerezo n'inama yo kugira bashiki bacu kuri iyingingo nawe yadufasha.
Ubundi mu bintu by’urukundo hari abantu bumva ko byose bigomba gukorwa n’umuhungu, umukobwa we akiyicarira akaba mbonabihita, yabona ntacyo umutwaye akakwemera. Ibyo bishobora kuba ariko byari bimeze kera, ariko ubu abakobwa babaho ubuzima budatandukanye cyane n’ubw'abahungu, bigatuma basa nk’abitwara kimwe. Niyo mpamvu bidatangaje na gato kuba umukobwa yakwishimira umusore, akamuganiriza. Aha ariko hari abakobwa bagira impungenge bakumva ko kwitwara gutyo ari ibintu bidasanzwe. Mu baganiriye na igihe.com, bamwe batubwiye ko agiye akaba ariwe utangira kuganiriza umusore byatuma umuhungu yiyemera, akaza kubibwira na bagenzi be, bakagufata nk’umuntu woroshye kandi wa make.
Wabigenza ute rero?
Hari igihe abasore bajya baganira n’inkumi bakazibwira bati “mwebwe abakobwa shahu muba mwiyicariye mugategereza ko tuza kubatereta, mwabishaka mukatuvunagura, mukadutera indobo.” Ibi bituma byumvikana ko abakobwa bafite avantage ku bahungu, bakaba batavunika muri icyo gitendo cyo gushyikirana. Ibi ariko sibyo kuko niba uri umukobwa ukaba wanabyishimira, benshi bazi ko ushobora kuvugana n’abahungu 10 (ndavuga abo mutari muziranye) mu mugoroba umwe, bose ntibagire icyo bakungura, mu gihe hari uwo uba wishimiye ariko we ntakwegere. Mu gihe wizeye ko ari bukubone, ugasanga undi mukobwa batanaziranye agezeyo bahuje urugwiro, ugasigara uririra mu myotsi.
Aha niho ubonera ko abakobwa nabo bakeneye kwegera abahungu. Gusa ntibigomba gukorwa kimwe nk’uko abahungu babikora, ahubwo hari uburyo wakwitwara bigatuma ugera ku ntego. Nandika iyi nkuru nahise nibuka ko mugenzi wanjye Cyril yanditse ifite umutwe ugira uti (Niba ubonye umusore wo mu nzozi zawe wakora iki ngo agukunde? aho agira inama umukobwa ku buryo yakwitwara ku musore ashaka ko amukunda. Mugenzi wanjye rero akaba yaremeye ko navuga ku kuntu waganiriza bwa mbere uwo musore, mbere y’uko ujya gutekereza niba mukwiye gukundana.
Icya mbere nuko niba mutaziranye ariko ukabona aziranye n’umusore cyangwa indi nkumi musanzwe muri inshuti, wakora ku buryo agupresenta, cyangwa ku bw'amahirwe uwo musore ubwe akaza kukuvugisha. Icyo gihe iyo umusore azi kuvugisha inkumi niwe utangiza ikiganiro, wowe icyo ukora nk’umukobwa ni ukumwereka ko umwitayeho, yakubaza ikibazo ukaba wamusubiza igisubizo gufatika, kitari bya bindi bya ‘Yego' na ‘Oya’, ndetse nawe ukaba wamubaza ibibazo (hatarimo ikivuga ngo uhembwa amafaranga angahe, bagitinya kubi!). Niba ateye urwenya uraseka, ukaba nawe wamubwira ikintu gisekeje uzi, muri make ukagira uruhare n’ubushake bigaragara mu kiganiro. Ibi bimwereka ko uwitayeho, akaba yanakwaka nimero, mukazanabonana ubutaha, mukamenyana kurushaho. Mushobora no gukomeza kuganira, byose biterwa n’uko mwembi mubigena.
Ushobora no kumunyura imbere ukamusekera ukamubaza uti “bite ko uri wenyine?” ugasa nk’uwikomereza. Iyo yakwishimiye uba worosoye uwabyukaga, mukaba mwaganira. Aha ntugaragara nk’aho umushaka cyane, ni ubupfura busanzwe bwo kuganiriza umuntu ntacyo ugambiriye.
Ikindi ni uko n’ubwo bavuga ngo umuhungu uzi kuvuga neza agira amahirwe imbere y’inkumi, umukobwa ugaragara neza nawe agira amahirwe imbere y’abasore. Urugero nuko niba hari nk’ahantu habaye ubukwe, umukobwa wagaragaye abyina mu itorero ryasusurutsaga imisango aba afite amahirwe menshi imbere y’abasore kurusha uwari wicaye mu nguni isoni zamwishe. Uwo wari uri mu nguni ashobora kubatera amatsiko, ariko uwabyinaga naza akaramutsa umusore, uwo musore azabona ko ari ibisanzwe, n’ubundi ari umuntu uri cool, nta kindi akurikiye. Aha ntibivuze ko umukobwa wese agomba kujya mu matorero nk’Inyamibwa cyangwa Inganzo Ngari, ariko iyo umuntu yerekanye ko yishimye bituma yakirwa neza n’uwo yavugisha wese. Muri make niba uri umukobwa uri ahantu habereye ibirori cyangwa ahandi, ukerekana ko wishimiye ibyo urimo, ugaragara nk’umuntu uri positive bigatuma abahungu bakwegera, harimo wenda n’uwo wishimiye. Iyo atakwegereye aba yakubonye, iyo ugiye ukamuvugisha ntagufata nk’uwo atazi.
Kwishimira ibyo uri gukora, kuba ukeye mu maso muri rusange, no kutibaza ibibazo ngo "ese nimuvugisha ntambona nabi?” bifasha umukobwa kuvugisha umusore yishimiye, kuruta uko waguma aho uri, ukaza kurara ukubita umutwe ku nzu wicuza impamvu utamuvugishije.
Uwaba afite igitekerezo n'inama yo kugira bashiki bacu kuri iyingingo nawe yadufasha.
Inscription à : Publier les commentaires (Atom)

robotstxt: allowed

filter: keep


text:
Nelly Mukazayire ni Umuyobozi wungirije mu biro bikuru bya Perezida wa Repubulika y’u Rwanda, akaba yaratanze ubuhamya bujyanye n’inzira y’inzitane yanyuzemo muri Jenoside yakorewe abatutsi na nyuma yayo. Yacitse ku icumu rya Jenoside nyamara nanone nyina afungiwe ibyaha yakoze muri Jenoside.
Imbere y’imbaga y’abayobozi bakomeye barimo Perezida Paul Kagame, umunyamabanga wa Loni ; Bani Ki-Moon n’abandi benshi batandukanye bari bitabiriye umuhango wo kwibuka ku nshoro ya 22 Jenoside yakorewe abatutsi mu 1994, Nelly Mukazayire yavuze byinshi bamwe bananirwa kwihangana bararira kuko ubuzima yanyuzemo n’uko ahagaze uyu munsi ni ibintu ndengakamere, byagora benshi kubyakira no kubyiyumvisha.
Yagaragaje uburyo kuba afite nyina afungiye muri gereza ya Kigali izwi nka 1930 kubera kuba yarakoze Jenoside yakorewe abatutsi nyamara akaba ari umuyobozi wungirije mu biro bya Perezida wa Repubulika, ari kimwe mu bimenyetso bishimangira ko abanyarwanda bahawe uburenganzira bungana.
Yagize ati : “Ndi umwana w’uwakoze Jenoside, mama wanjye ubu arimo gukora igihano cy’igifungo cya burundu muri gereza ya Kigali, kubera uruhare yagize muri Jenoside. Ndi urugero n’ikimenyetso gifatika cyo kuba abanyarwanda bose bahabwa amahirwe n’uburenganzira bungana mu Rwanda rushya. Nyuma ya Jenoside abanyarwanda babashije kubaka igihugu cyiza, aho umwana w’uwakoze Jenoside n’umwana w’uwayirokotse banganya amahirwe ku burezi, ku buzima, mu kazi no mu myanya y’ubuyobozi. Uko biri kose ariko, inzira yo gukira ibikomere n’ubwiyunge iracyasaba uruhare rwa buri wese”
Nelly Mukazayire, yakomeje asobanura inzira yanyuzemo mu gihe cya Jenoside ndetse n’uburyo nyina yagiye mu bwicanyi we akajya asigarana na se n’abavandimwe be batazi aho nyina yagiye, akaba yaracitse ku icumu rya Jenoside kuko yamutwaye benshi bo mu muryango we nyamara nyina akaba we afungiwe ibi byaha bya Jenoside.
Yagize ati : “Nari mfite imyaka 12 ubwo Jenoside yabaga. Njye n’abavandimwe banjye babiri twari kumwe na papa. Mu gihe cyose Jenoside yabaga, ntabwo twari tuzi aho mama yari ari. Papa yari ahazi ariko ntiyashatse kubitubwira kuko twari tukiri bato cyane kuburyo tutari kubasha kubyiyumvisha. Ku myaka yacu tukiri bato, twatekerezaga ko mama yapfuye. Ku nshuro ya mbere njya kumenya ibya mama, hari mu mwaka w’1996, nigaga mu mwaka wa kabiri w’amashuri yisumbuye.
Umwe mu banyeshuri bagenzi banjye yanyeretse inkuru yari mu kinyamakuru, iriho ifoto ya mama, amazina yanjye n’ay’abavandimwe banjye. Iyo nkuru yari ifite umutwe uvuga ngo Interahamwe ruharwa zafashwe. Uwo wabaye umunsi wanjye mubi kurusha iyindi. Umunsi umwe nabaga ndi uwacitse ku icumu kuko nari mfite papa w’umututsi, nkitwa umwana wacitse ku icumu kuko napfushije abanjye muri Jenoside, ariko mu kandi kanya ngahinduka umwana w’uwakoze Jenoside.”
Nelly Mukazayire
Nelly Mukazayire avuga ko yahuye n’ibihe bitamworoheye, rimwe na rimwe akajya abura uwo ari we kuko abana bacitse ku icumu bari inshuti ze bamucitseho bamwita umubeshyi w’umushinyaguzi, akabura uruhande abogamiramo, kuko icyasha cy’ibyo nyina yakoze muri Jenoside cyamukurikiranaga aho yajyaga hose. Nyuma yo kugerageza kubihunga, yabuze amahitamo yemera kwegera nyina ngo amusobanurire amubwire ukuri kw’ibyabaye.
Nelly Mukazayire ati : “Nafashe icyemezo cyo kwemera ukuri, ntangira kujya mvugana na mama. Byari bikomeye kandi byankomeretsaga umutima. Nashakaga kumenya ukuri ku byabaye ariko muri icyo gihe byari bindenze. Hari ibintu burya utifuza na rimwe kumva ku mubyeyi wawe, byongeye mama wawe. Ukuri nabashije kumenya binyuze mu muti w’ubutabera n’ubwiyunge by’umwihariko w’u Rwanda, ari wo Gacaca.N’ubwo benshi bazinenga cyane cyane cyane abatari abanyarwanda, inkiko Gacaca zadufashije gukira ibikomere.Abarokotse bamenye ukuri kw’ibyabaye ku bantu babo, bamenya aho imibiri yabo yahishwe babasha kuyishyingura mu cyubahiro, n’abakoze Jenoside bahabwa umwanya wo kwibaza bakemera ibyo bakoze bakanabisabira imbabazi, abakatiwe gufungwa bagakora ibihano byabo bafite imitima yamaze kwikiranura…
Abantu nkanjye bari bafitanye isano n’abakoze Jenoside kandi bakaba bari bafite inyota yo kumenya mu by’ukuri ibyabaye, igihe cyarageze bamenya ukuri.Gacaca yamfashije kumenya ukuri nari nkeneye ngo mbashe kongera gufungurira umutima mama wanjye. Ntaburyo buhari bwo gusubiranya ibyo yakoze kandi sinzigera na rimwe numva impamvu zatumye abikora, ariko byibuze nari nkeneye kureba niba yabasha kwicuza akanasaba imbabazi mbere y’uko mbasha kumubabarira.Nabashije kwikuraho umutwaro, ntandukanya njye ubwanjye n’ibyaha bye.”
Uyu muyobozi akomeza vuga ko nk’umukiristu wavutse ubwa kabiri, yaje kubona imbaraga zo kubabarira kugirango habeho gukira no kwiyunga. Yabashije kubabarira nyina ndetse abasha no kumusura aho yari afungiye, amwitaho ndetse n’ubu ngo ajya ajyana n’abana be bakajya kumusura muri gereza ya Kigali aho afungiye. Asanga uko byagenda kose, nyina ari umubyeyi kandi ntawundi yabona amusimbuza, ikindi kandi n’ubwo afunzwe ngo azi neza ko abana be bari mu gihugu aho abana batazigera baryozwa ibyaha by’ababyeyi babo.
Nelly ati : “Nk’uko Perezida Paul Kagame yabivuze, ntabwo twasubiza ibihe nyuma knadi ntitwabasha gusubiza ibyangijwe uko byari bimeze, ariko dufite ububasha bwo gutegura ejo hazaza, no gukora ibishoboka ngo twizere ko ibyabaye bitazongera kubaho ukundi. Uyu munsi sinterwa ishema n’ibya mama yakoze, ariko nanone sinkiri mu mwijima, nahisemo kuwusiga inyuma ngategura inzira yanjye n’amateka yanjye. Numva ntewe ishema no kuba mu gihugu kishishikajwe n’uburenganzira n’ubutabera kuri bose, haba mu mvugo no mu ngiro.
Ubwo nari umukobwa muto w’imyaka 14, nabonye uburenganzira bwanjye bwo kubona mama, n’ubu mu myaka 20 ishize kugeza ubu ntabwo nigeze mbuzwa kumubona. Nabashije kwiga ndaminuza, mpatanira imyanya y’akazi itandukanye, imyanga igatangwa hashingiwe ku bushobozi. Nakoze mu biro bya Minisitiri w’intebe, none ubu bwo ndi Umuyobozi mu biro by’umukuru w’igihugu udasanzwe, Perezida Paul Kagame. Ibi bishobora kuba gusa mu gihugu cyamaramaze mu kubahiriza uburenganzira bw’ikiremwamuntu nta vangura.”
Muri ubu buhamya bwe, Nelly Mukazayire yagaragaje ko ubu u rwanda Rwahindutse, abarutuye bakaba bashishikajwe no gukora ibyiza bibateza imbere ndetse babishyigikirwamo n’ubuyobozi. Yasabye abanyarwanda gukomeza kunga ubumwe no guharanira ko ibyabaye bitazongera kubaho, ashimira abayobozi batumye iyi ntambwe yo kongera kwiyubaka igerwaho ndetse anakomeza buri wese wahuye n’akaga k’amahano ya Jenoside yakorewe abatutsi mu Rwanda.
uyu mwana aragira ngo akomeze yirire ifaranga.niyo mpanvu acira nyina urwa Pilato
Mr Kabagambe ni inshuti yanjye ariko nkeka ko atazi ko nzi amakuru y'uwo muhemu wamuzengereje akanamufungisha mu byitso by'inkotanyi mu mwaka wa 1990. Ir Kabagambe namumenye ndi umwana akora Ubushakashatsi ku mafi yo mu kiyaga cya Muhazi, nongeye kumubona ubwo twari dusoje urugamba rwo kwibohora mu mwaka mum mpera za 1994, kugeza ubu ni inshuti yanjye ariko nta n'ubwo azi ko namumenye ndi umwana muto, twongeye guhura nfite imyaka 26 we azi ko ari bwo bwa mbere nari mubonye. Icyo muzi ho ni umugabo witonda kandi ukunda u Rwanda n'abanyarwanda.
Nibyiza kwitandukanya na sekibi. Ariko kwa NTAHOBARI Maurice ho bimeze gute ? Umenya nawe uwamwegera hari abo mu muryango we wasanga bitandukanyije na NYIRAMASUHUKO kimwe n`umuhungu we SHALOM> Ariko nabo niba hari abashobora(bo kwa Maurice) gusoma buriya buhamya nibafate iyambere mu kwitandukanya na sekibi.
Nanjye Nti " muri politiki nta mwanzi w'ibihe byoseubaho kirazira ariko kandi nta mukunzi w'ibihe byose nabyo nibyo biterwa n'igihari" Mukazayire irire cash yawe ubane n'umugabo amahoro Mama Mwamini yirire impungureP Buri wese azaza yibarizwa ibye nitugera imbere ya rwa Rukiko
Nabonye benshi mu banditse hano bifuza kumenya se wa Nelly. Ndagira ngo mbabwire ko se wa Nelly ku bamuzi neza yitwa KABAGAMBE Jean Bosco, ni umugabo witonda kandi w'inyangamugayo. Iby'amoko si ngombwa kubijyamo kuko uwo mugabo ntabwo yigeze agendera mu by'amoko. Dore "his biography" iboneka kuri RIU : Jean Bosco Kabagambe Senior programme officer RIU Rwanda Jean Bosco Kabagambe bears a Master Diploma in Agriculture with a specialization in fish farming. He served in the Ministry of Agriculture as Chief Fisheries officer for twelve years before joining United Nations Agencies, namely WFP and UNDP as programme officer in charge of community development during the post-war period (1994 - 2002). In 2002 Mr Kabagambe joined a regional NGO, PREFED, aiming at strengthening community based organisations. He was dealing with organisational and Institutional capacity buildingof CBOs. He joined the Private Sector Federation of Rwanda in 2006 where he was in charge of the Chamber of Agriculture and livestock with the objective to represent the agri-business community of Rwanda within the public-private partnership for policy dialogue and advocacy. His task was among others to transform the Rwandese agriculture into a professional business by building strong farmers organisations. He left PSF in 2010 to join RIU as Senior Programme Officer. Kabagambe has worked as consultant especially in the domain of fisheries. He participated in a study on ecology and limnology of Rwanda lakes. One of the outcomes of this study is the fish stocking of Rwanda inland lakes by Oreochromis niloticus, rastrienobola argentea, and clarias mosambicus. He has participated in several PRA in Rwanda for planning purposes. Education Jean Bosco Kabagambe completed his Masters in Agriculture as Ingenieur Agronome in the Faculty of Agriculture, the University of Rwanda at Butare. He went on in the University of Rivers State, Port Harcourt, where he otained a High Diploma in fish farming. He also carried out a short course on fish stock assessment at the University of Washington Seattle.
Ubundi kuba Nelly ari umwe mubayobozi bakuru b' igihugu biratuma ubuhamya bwe bukwiye guhabwa akandi gaciro. Burya amarira y' abayobozi akwiye gutemba ajya munda. Iyo wamaze kuba umuyobozi ntuba ugikwiye gushyira imbere amateka yawe personal (cyane ko hari benshi dufite bagiye bababazwabikomeye mu buryo butandukanye). Ntabwo Minister cg Director cg Amabssador runaka akwiye gufata ijambo ngo aho kuvuga akaga kagwiriye abanyarwanda muri rusange ahubwo we akigira mubyo kuvuga abantu be bishwe cg bicanye. Aho ntiyaba ari kubaka u Rwanda. Nally rero akwiye kwihangana mugihe akiri mubatuyobora akareka amarira ye akajya atemba ajya mu nda.
Nelly twariganye I butare, numwana witonda cyane kandi ugira ikinyabupfira. Imana ikomeze imurinde
Manzi urakoze nibyo nari ngiye kuvuga wabivuze.
Nelly ubusanzwe ni umuhanga mu ishuri ndetse no mu kazi, ikindi akaba ari n'umwana mwiza ariko nanga ko abeshya ngo se ni umututsi kandi atari byo. Ise ni imvange y'umututsikazi n'umuhutu ariko sinzi impamvu Nelly atabivuga uko biri akabihishira. Sinzi impamvu amutsindagiraho ubututsi kandi tuzi tunemera ko hariho n'abahutu babaye beza baba n'inyangamugayo. Aha naho hahishe byinshi pe !
Nahambye 37, nsigara jyenyine. Kuko ntari mpari. Iwacu hari Rukumberi muli Commune Sake, Data we bari baramwirengeje 1963 ku Rusumo. Uyu mwana Nelly, n'ubwo mwazanye Itiku mu kababaro ke, yasabaga imbabazi, azisabira n'umwicanyi wamubyaye. Leta yarekuye ibihumbi byaduhekuye muli Gacaca, ihemba abandi muli Leta no muli Senate na Parliament, iyo imaze kubaha impamba ihagije n'akanya ko kugurisha ibyabo bahita bigendera, bakajya kuyibeshyera mu mahanga. Ntihagire u wunva ubwoko muli iyi nvugo, ibisambo n'ibigome biba hose. Jyewe ubundi sinjya ndota ibyo kubabarira abicanyi, aliko mfite ubushobozi, uliya mwana w'umukobwa namusubiza Nyina , nawe akazisabira imbabazi abanyarwanda yahekuye. Jye sindeba ubugome bw'uliya mwicanyi, ndirebera akababaro k'uliya Mwalimu n'utwana twe. So help me God.
Nyina wa Nelly yitwa Mwamina, akaba avuka mu Ruhengeri.
Rushyashya namwe ntimugahe urubuga izi ngengasi kwandika amatiku.nkuyu ubaza Nelly umwirondoro awumubaza nkande ?urifuza kumuha akandi kazi karenze ako akora ? wa njiji we urasaba ko abapfuye igihe kimwe na habyara wawe byakwibukwa ?ntugapfobye genocide aka kagabo karakomeza gatanga ingero kuri karamira.Karamira yari umututsi nyamara yakoze genocide uranavuga Robert kuki nyina wa Nelly ataba mushiki wa Robert kajuga ? naho ibyo wita umukino wa politique wasigaye inyuma nkikote uruwo gusabirwa.
Ubuse turemera ukuri kwa nde kwa commemtaire cgkwa rushyashya !! Ubumbuze icyo mfata nicyo ndeka ?!!
Hh birantunguye cyane nange simbyemeye.none se niba mwibuka mwansobanurira icyo gihe aho Nelly na bavandimwe be babaga mu gihe cya Jenocide ? Nonese niba yari umututsi kubera iki atahunze nkabandi bahigwaga ? Ko mubizi ko umugabo wumututsi wese bamuhigaga ? Nyina yari yaramushinganishije kuri bene wabo binterahamwe se ? Mudusobanurire kuko ndabona ari amacenga ayo ngayo.
mwiriwe. .. ndagirango mbwire abantu bakoze synthese ku mpamvu yaba yarateye mwamini nyina wa nely, bakeka ko yagiye mu buterahamwe ngo byari ukugirango atabare umuryango we ko ari ikinyoma atari ukuri...ushaka kubimenya azegere abacikacumu bari baturanye na mwamini kuva muri 1990 uko yitwaraga ! grenades zigeze guterwa kivugiza muri 1992 mu kabari abatutsi banyweragamo niwe wapanga ibyazo byose ! kugeza aho muri genocide noneho yahinduye strategy akajya ashahura abatutsi babagabo ! ... mujye mubanza mukore research.
Muraho ? Nakurikiranye speech ya Nelly muri UN, nsoma inyandiko zose zayikozeho inkuru, ndetse nsoma na comments zaherekeje inyandiko zinyuranye. Ndifuza kugira icyo mvuga. Icyambere nagirango nshime byimazeyo Nelly kubw'ubutwari yagize mu kibazo yari afite cyo kuba victime wa Genocide ku ruhande rwa Papa we, akaba yaranababajwe ariko akagaya uruhare Mama we yagize muri Genocide. Ariko muri ibyo byose akaba yarabashije kumubabarira akaba amusura nk umubyeyi we kandi akaba yaranitandukanyije n'ibyaha bye. Uko Nelly yitwaye mu kibazo ni uburyo bwa gipfura, kinyangamugayo, gihanga, burimo gushyira mu gaciro ndetse no gukunda igihugu. Nelly yamenye kubana n'ikibazo ariko anamenya ko ejo hazaza ariho heza. Nabonye hari abavuga ngo Shebuja ( President Kagame) yamuhaye umwanya ahubwo azamuhe niyindi myinshi kuko imyitwarire ya Nelly ni indashykirwa dore ko nanaganiriye n'abantu biganye muri Kaminuza zinyuranye bakambwira ko arangwa n'ubuhanga, ubwenge, ubwitonzi, gusenga no gushyira mu gaciro. Umuntu ufite izi ndangagaciro akwiye ishimwe. Nagirago rero ngire icyo mbwira abantu nabonye bamuvuga nabi cg bamuvugana inabi, ubugome cyangwa ubujiji. Bamwe bati ubuhamya bwe burimo inyungu za politiki. Nagirango mbabwire ko Nelly yavuze ubuzima bwe, ibyago yagize, uko yiyubatse, uko yahawe akazi atavanguwe n'ibindi. Nagirango mbameyeshe ko ibintu byinshi byiza biri mu Rwanda, ineza iri mu Rwanda, amahirwe ari mu Rwanda hafi 100% bikomoka kuri iyi Leta iriho. Nelly ari mu mbaga y'abanyarwanda benshi bagiriwe neza niyi Let. Mu bisanzwe kuvuga nezano gushimira uwakugiriye neza ni umuco mwiza wa Kinyarwanda. Umuntu aramutse yarakugiriye neza ukamushimira ndetse byanashoboka ukaba wabikorera mu ruhame rw imbaga y'abantu bakomoka kw'isi yose byaba ari akarusho. So Nelly yagize neza gushimira uwamugiriye neza (HE) ndetse ineza ye akaba yarashatse kuyimenyakanisha kw’isi hose. Abasa n'abavuga wenda speech ye yayivuze ari uguhakwa, nagirango mbabwire ko uwagira amahirwe yahakwa, yamenywa n'umugaba w'umugabo nka President Paul Kagame cyangwa imiryango akomokamo kuko ni imiryango mizima kandi ikunda igihugu. Imiryango mvuga ni umuryango we bwite we na Jeannette Kagame, Umuryango we wa politiki no kurengera u Rwanda ari wo RPF/RPA inkotanyi ndetse n’umuryango mugari w’abanyarwanda nk’igihugu. Hari n’abo nabonye bashaka kumutera ipfunwe, ngo urabona ngo akomoka ku nterahamwe ( mama we). Aramaze. Nelly yababwiye ko yitandukanyije ‘ibyaha umubyeyi we yakoze, ariko akaba amusura nk umubyeyi we. Nta kindi yakora uwo ni murongo nyawo. Nabonye hari n’abashaka kumutera ipfunwe ngo iriya Nkotanyi. Ahubwo nakomereze aho abe inkotanyi cyane, abe intore , abe indashyikirwa. Erega umuntu wagize ibyago nka biriya nta yindi myitwarire yindi akwiye uretse kuba inkotanyi cyane. Nelly, wagize ikibazo gikomeye kandi wakitwayemo nea. Imana izagufashe ukomeze utere imbere, nabonye uri n umukristu uzakomeze usaba imana ikomeze igutere imbaraga. Ku rundi ruhande baca umugani ngo “Imana y’abantu ni abandi†. Uwo musaza ubwo wabashije kumugera hafi, ukomereze aho. Benshi twifuza ko yatumenya, gusa ntiyamenya abantu bose, gusa kugira amahirwe yo kumenywa n’umukuru w’igihugu ntawe utabyifuza. MRE
Mu minsi itari myinshi ishize abo mu miryango ya ba Late Assinapol RWIGARA, Col Patrick KAREGEYA, Assiel KABERA n'abandi benshi ... bavugaga ibyiza byinshi bijya gusa nibyo utubwira ... ariko ubu ukuri n'agahinda babibitse mu mitima ... TIME WILL TELL !!!
Peut-être que la maman de Neuilly a suivi les interahamwe pour sauver son mari et ses deux filles !
Kalisa nanjye ndemeranwa nawe ko yari akagambane n'umugabo we kuko ntibyumvikana uburyo umuntu yigizemo umutima wo gukora genocide ntahere ku mugabo n'abana be b'abatutsi wumva bidashoboka. Wenda yari kureka abana kuko bari bavanze,n'umugabo ? atamwiyiciye nk'uko bamwe babikoze wenda yari kumugambanira akicwa n'abandi.
Jyewe Nelly na maman we ndabazi, bivugwa ko maman wa Nelly yakoze amarorerwa muri génocide, mfite hypothèse ko ibyo maman wa Nelly yakoze yagirango arengere umugabo we n'abana be, ndavuga ko ari hypothèse ubwo ukuri kuzwi na maman wa Nelly. Icyo nzi ni ko Papa wa Nelly yahise yigarama umugore we na Nelly byafashe igihe ngo ajye gusura maman we muri 1930. Niba rero arimo gukora kwa Kagamé narambane na shebuja.
Ruswa ishingiye ku gitsina mu Rwanda, ihurizo rikomereye Umuvunyi...
Uburyo abakoze ibizamini bya Leta bamenya ibigo bazigaho
Hazitabazwa Ambasade ya Kenya mu guca abazunguzayi b’abamasayi bakorera...
Musanze : Police yaganirije abakora mu rwego rw’ubuvuzi kuri...
Uko Umwami Kigeli yameneshejwe nyuma yo kumanura ibendera ry’Ababiligi i...
23-01-2017br>
Ibyiza dukesha ikoranabuhanga biruta kure ibibazo rishobora gutera -...
23-01-2017br>
Abanyafurika bakeneye kwihutisha ibyo bakora ngo hagerwe ku byo batashoboye...
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...


text:
jeu.
30
juin
2011
Mu rwego rwo guteza imbere ubworozi bwa Kijyambere, kuwa gatanu tariki 24 kamena 2011 Caritas ya Diyosezi ya Byumba ibifashijwemo n’Umuterankunga FAO, yatanze ibikoresho muri Koperative TIM (Tera Imbere Mworozi) ikorera ku Rwesero mu murenge wa Bukure.
Ibikoresho byatanzwe ni ibi bikurikira :
- Amagare 20
- Ibicuba 20
- Utwuma 80 dukoreshwa mu gupima ubuziranenge bw’amata agemurwa.
Ibyo bikoresho bikaba bifite agaciro ka miliyoni eshatu n’ibihumbi magana inani na makumyabiri y’amafaranga y’u Rwanda 3.820.000FRW.
Umuhango wo gutanga ibyo bikoresho waranzwe n’ibyishimo byinshi by’abanyamuryango b’iyo Koperative bishimiye iyo nkunga ikomeye izabafasha kongera umukamo no kugeza amata ku isoko mu buryo buboroheye.
Umuyobozi wa Caritas Byumba, Padiri Emmanuel RUTSINDINTWARANE mu ijambo rye, yashimiye FAO, asaba n’abanyamuryango ba TIM kuzakoresha neza ibyo bikoresho bahawe.Yabamenyesheje ko nta wemerewe gukoresha ayo magare mu bikorwa bitajyanye n’ubworozi.
Bwana Juvénal KABILIGI wari uhagarariye FAO, yasabye abo borozi gushyiraho akabo bakagena amategeko agenga ikoreshwa ry’ayo magare, ndetse bagashaka uko bazashyiraho stock y’ibikoresho byazabafasha mu gusimbuza ibizaba bishaje.Yabijeje ko muri iki gihe cy’imyaka itatu bagikorana na koperative yabo, FAO izakomeza kubafasha no mu bindi bazabona bakeneye.
FAO kandi yemeye kuzigisha bamwe mu bamyamuryango ba koperative nabo bakazigisha bagenzi babo uburyo bwo gukanika ayo magare aramutse agize ikibazo.
Uwari uhagarariye ubuyobozi bwa leta, bwana KARYANGO Elisee S\E w’umurenge wa Bukure yashimiye Caritas na FAO kubw’iyo nkunga bateye TIM, ashimira n’abo baturage bagize igitekerezo cyo kwishyira hamwe.Yasabye abanyamuryango ba TIM kuzakoresha neza ayo magare n’ibicuba byiza bahawe.


text:
Iyi mibare ngo yagaragajwe na za raporo bakiriye ivuye mu nzego z’ibanze no bigo by’amashuri aho ngo basanze abasaga 800 aribo bataragaruka mu ishuri ahanini ngo bitewe n’uko bamwe binagiye ndetse abandi bimukira mu tundi turere gukorera amafaranga babababura.
Ayinkamiye Emerence agira ati”Twakiriye raporo zigaragaza ko abana bataye ishuri batararisubiramo ari 800 ubu turifuza ko nabo bagaruka kandi birashoboka kuko niba abasaga ibihumbi 3000 tumaze kubagarura 800 ntibatunanira kereka abo tuzabura burundu baragiye ahandi”
Umuyobozi w’akarere akomeza avuga ko aherutse kugirana inama n’abayobozi bose b’inzego z’ibanze bose ndetse n’abayobozi b’inzego z’ibanze kandi ngo bumvikanye ko mu gihembwe cya 3 bose bazasubizwa mu shuri.
Kigali Today yegereye bamwe mu bayobora ibigo bitandukanye by’amashuri kugira ngo nabo bagire icyo bavuga ku uri uyu mwanzuro nabo bemera ko byanze bikunze ngo nk’uko hari abo bagaruye mu bihembwe bibiri n’abasigaye bazabagarura.
Ngendahimana Joseph uyobora ishuri ribanza rya Manihira agira ati” Njyewe kuva twakwiyemeza kugarura abana mu ishuri nabashije kugarura abagera ku 100 ubwo rero n’ubundi twaganiriye n’ubuyobozi twemera ko n’ubundi n’abasigaye tuzabagarura ubu njye nsigaranye 25 kandi ndizera ko mu gihembwe cya 3 nzabagarura kuko nzifashisha abayobozi b’imidugudu mu biruhuko”
Twagiramungu Anastase umuyobozi w’ishuri ryisumbuye rya Vumbi mu Murenge wa Mushonyi ati” byanze bikunze kugarura abana mu ishuri ni inshingano z’abayobozi b’akarere, ababyeyi, abarimu, abayobozi b’inzego z’ibazne uruma rero abayobora ibigo si twe twasigara inyuma niyo mpamvu nkanjye ubu nagaruye abagera kuri 25 mu cyiciro rusange,ngarura abagera kuri 76 mu mashuri abanza ndumva abasigaye 70 muri rusange nabo nzabagarura mu gihembwe kizakurikiraho”


text:
Imana igira gahunda itangaje!
“ Aho muzaba mugiye kunyura hose, abahatuye nzabacamo igikuba bakangarane, abanzi banyu bose bazabahunga. Nzohereza amavubi abajye imbere yirukane abahivi n’Abanyakanani n’Abaheti. Icyakora sinzabirukanira icyarimwe kugirango igihugu kidahinduka ishyamba, maze inyamaswa zikaba nyinshi zikababuza amahoro. Nzajya mbirukana buhoro buhoro kugeza igihe muzagwira mukazungura igihugu cyose. KUVA 23: 27-30
Imana igira gahunda itangaje. Hari amagambo yo muri Bibiliya umuntu asoma akumva atangajwe n’Imana mu mutima we. Burya koko inzira zayo zitandukanye n’izacu kandi ibyo yibwira bitandukanye kure n’ibyo twibwira!!! Niyo mpamvu ntari nkwiriye kuyiyobora nyereka aho nshaka ko inyuza cyangwa ngo nyitegeke ibyo igomba kunkorera.
Ibaze nawe “Icyakora sinzabirukanira icyarimwe kugirango igihugu kidahinduka ishyamba, maze inyamaswa zikaba nyinshi zikababuza amahoro. Nzajya mbirukana buhoro buhoro kugeza igihe muzagwira mukazungura igihugu cyose. Imana ishimwe cyaneeee.
Bo bagize amahirwe ibibira ibanga, cyangwa se ibabwira impamvu itazahita yirukana abanzi babo ako kanya “ ngo nuko igihugu cyari kuba umwirare kuko abisirayeri ngo bari bataragwira ngo babe bashobora kuhahinga hose, nuko Imana iba irekeyemo abanzi babo ku nyungu z’Abisirayeri!!!!!! Ngo bataribwa n’inyamaswa…………….. Ibaze nawe ikiza kiri mu kigeragezo nukuri!!!
Hari umuririmbyi wari mu mwuka araririmba ngo “ Ndi impumyi njyewe sinamenya ibyamfasha, ntabwo nzamwaka urufunguzo ahubwo mfashe ukuboko kwe mwiringiye!!!” Arongera ati “ Ntabwo namenya imigambi ye, nzi kimwe cyo, Nzi yuko ankunda ubudasiba, nzi yuko ambera ubuhungiro, nkiri mu isi , nkiri mu isi”
Imana ishimwe. Sinzi uko nabivuga ariko buriya Imana izi ubwenge kandi igira gahunda itangaje, kutirukana abanzi bawe imbere yawe si uko byayinaniye ahubwo nuko hari icyiza Imana irimo kurema, kandi igihe kimwe uzasubiza amaso inyuma usobanukirwe impamvu bahatinze! Imana ishimwe.
Sinzi niba namwe bijya bibabaho. Fata urugero rw’igihe kimwe wigeze kunyura mu bihe bigoye, mu kigeragezo niba waramaze kukivamo, ese hari icyiza cyari kibyihishe inyuma, hari inyungu ubona yavuye mukugeragezwa kwawe.
Si uko byananiye Imana kandi si uko itazi ibigeragezo urimo gucamo ahubwo iracyarema ikintu gishya ku nyungu zawe.
Ibihe byiza


text:
Twe gucogorera gukora neza, kuko igihe nigisohora tuzasarura nitutagwa isari. Abagalatiya 6:9
Ni kenshi abantu bahura n’imbogamizi zitandukanye zishobora kubabuza kuba muhamagaro wo gukorera Imana neza.
Iteka Satani ahora agambiriye kutubuza kuba aho Imana idushaka, agakora uko ashoboye ngo aduce intege. Iyo tutabaye maso ngo twinginge Imana iturwanirire, twisanga twatsinzwe ntitugere aho Imana itwereka.
Intumwa Pawulo iratugira inama inyuze mu rwandiko yandikiye Abagalatiya, ko tudakwiye gucogorera gukora neza, kubera ko nitutagwa isari ngo tubivemo tutaragerayo, Imana izaduhemba.
Mu yandi magambo ibyo turi gukora byiza, dukomeze tubyongere n’umwete mwinshi kuko hari umusaruro w’imvune tuvunikira mu isi.
Wongere urebe niba utari ugeze aho ucogora mu gukora neza. Harubwo bigora abantu gukora neza kubera kunanirwa mu mahitamo igihe bafata ibyemezo.
Iyo umaze gucogora bituma ukora ibitandukanye no kwizera kwawe.
Gucogora bikumvisha ko ibintu byinshi bidashoboka aho gutekereza no kwizera ko Imana ishobora kubikora wenda kuko yabivuze.
Mu buzima abantu besnhi babuzwa no kugera iyo bakagombye kugera ikibazo cyo gucika intege. Umuntu wamaze gucogora, ahita atakaza ibyiringiro bye kuko ataba abasha kureba ejo ngo ahabone. Ashobora kubona gukora neza neza ntacyo bimaze agahitamo kwituriza hagapfa byinshi.
Umuntu ashobora kwibaza:
Ni gute nitwara iyo ntsinzwe?
Mbigenza nte iyo bitagenze uko nifuzaga? Ese numva mpungabanye? Ese mpitamo kurira? Ese ndakomeza ngo nsoze ibyo natangiye? Ikigereranyo cyo kwihangana kuri jye kingana gute?
Mu buzima nta kintu wageraho mu buryo bworoshye udafite kwihangana. Ugomba guhagarara, ugakora udacogoye, buhoro buhoro ukagera aho ugomba kugera.
Abantu baba abadasanzwe ni ababasha kwihanganira mu byo bakora ntibacogore.
Wirinde gucogorera gukora neza, ahubwo ukomere niwumva ucitse intege nturambirwe kuko ibyiza biraharanirwa. Uzasarura nutagwa isari kuko Imana idakiranirwa ngo yibagirwe imirimo myiza abera bayikorera.


text:
Yesu yashyizeho inzira yo gukemura ibibazo.
“Nimuguma muri jye, amagambo yanjye akaba muri mwe, musabe icyo mushaka cyose muzagihabwa.” (Yohana 15:7).
Imana ni Data, izi ko tubabara, izi ko turira, izi ko dushobora kugira ibyo dukenera. Kubw’iyo mpamvu, yashyizeho umurongo w’ uko bene ibyo bibazo bizajya bikemuka. Yanyujije abisirayeli mu butayu, ibatunga imyaka mirongo ine, ntibabuze ibyo kurya cyangwa amazi yo kunywa. Icyo gihe yashakaga kwiyereka abantu kugira ngo bayimenye, bamenye ko ari Imana ishobora gutanga ibyo umuntu akeneye.
Aho niho turebera natwe, tukizera ko Imana yatunze abisiraheri iyo myaka yose itabura nkutugirira neza natwe. Iyo bakoraga ibyaha yarabahanaga ndetse ikanabica. Twebweho dufite amahirwe, iyo umuntu akoze icyaha ntabwo ahita apfa.Imana yashyizeho igihe izahana abantu bose banze kwakira imbabazi zayo ariwe Yesu Kristo. Iradusaba kuguma muri Yesu kugira ngo duhabwe ibyo dusaba.
Ijambo ry’Imana ryatubwiye ngo, nimuguma muri jye, amagambo yanjye akaba muri mwe…Bigaragara y’uko hari inzira Yesu yaduciriye yo kunyuramo kugira ngo dushyikire ibyo dukeneye mu buzima busanzwe.
Icya mbere n’ukuguma muri Yesu, icya kabiri n’uko amagambo y’Imana aba muri twe. Kuguma muri Yesu ni ukuvuga iki? N’ukureka ibyaha, ukakira Yesu akaba umwami w’ubugingo bwawe. Mw’isi dufite abami n’abatware batuyobora mu buryo bw’umubiri, ariko n’ubugingo bukeneye umuyobozi kandi arahari Ni Yesu Umwana w’Imana.Meya ( Mayor) w’akarere cyangwa Egizegiifu (executive) w’umurenge ntabwo wamushyira ikibazo cy’umutima ngo akibashe, ariko n’umushyira icy’isambu kizamworohera kukwereka inzira wacamo kugira ngo gikemuke. Ubwo rero uzuza byombi, ubwo ufite abakuyobora mu buryo bw’umubiri, shaka n’ukuyobora mu buryo bw’umwuka, kuko umwuka wawe, uriho kandi uzahagarara imbere y’Imana. Mbese uzahahagarara usa ute? Mu gihe cyo guhigura imbere y’umuyobozi aho ntuzaba uwanyuma?
Ukwiye gutinyuka gusaba icyo ushaka ufite amagambo y’Imana muri wowe. Gutunga ijambo ry’Imana ni byiza kuko iyo ugiye kure rya Jambo rirakugarura. Uba ugendana n’umurinzi.Yesu ari kugeragezwa na satani mu butayu, yaduhaye urugero rwo kurwanisha ijambo ry’Imana. Ubwo satani yamugeragezaga mu buryo butandukanye, yamutsindishaga ijambo. Muri Luka 4: 3-4, haranditse ngo umwanzi aramubwira ati:niba uri umwana w’Imana, bwira iri buye rihinduke umutsima.Yesu aramusubiza ati:handitswe ngo: umuntu ntatungwa n’umutsima gusa. Satani akomeje kumugerageza, abonye akomeza kumubwira uko handitswe ahindura uburyo nawe atangira kuzana ibyanditswe ati izagutegekera abamarayika bayo bakurinde... Ariko Yesu nawe ntiyacogora arakomeza nawe amubwira ibyanditswe ati handitswe ngo ntukagerageze Uwiteka Imana yawe. Mbese ko Satani nawe azi ibyanditswe, wowe uzireguza iki kubwo guhora utsindwa buri igihe kubwo kutamenya ijambo ry’Imana?
Usabe icyo ushaka uzagihabwa n’uguma muri Yesu. Hanze ni habi, banza wiyunge na Yesu ubone usabe. Kuraho ibyaha, ihane, Yesu yiteguye kuguha ibyo usaba. Gusaba ni byiza ariko se, uri muri Yesu ? Niba wumva umutima ukeye ntacyo ukurega, humura Yesu yiteguye kuguha ibyo usaba. Amen.


text:
Yesu arabasubiza ati :“ Mwirinde hatagira umuntu ubayobya. ( Matayo 24:4 ) . Musengeshe umwuka iteka mu buryo bwose bwo gusenga no kwinginga, kandi ku bw’ibyo mugumye rwose kuba maso, musabire abera bose ( Abefeso 6:18 ).
Nongeye kubasuhuza bene Data dusangiye gucungurwa n’Umwami wacu Yesu Kirisitu. Uko amatorero n’amadini atandukanye arikugenda yiyongera ninako abakozi b’Imana n’abahanuzi bari kurushaho kwiyongera. Kwiyongera kwabo sicyo kibazo ahubwo ikibazo ni uko hari bamwe barigukoresha ubwesikoro ( Escroc ) cyangwa se ubushukanyi, Ubwambuzi…
Tugiye kubagezaho ubuhamya bwabamwe mu baganiriye n’ikinyamakuru Ibyishimo.com kubyababayeho ndetse n’ibyo babonye babasha kuduha ubu buhamya bukurikira :
Ati :” Nari nasengeye mu itorero rya hano mu mujyi wa Kigali rwagati , uyu mu Bishop muranyihanganira simvuga itorero iryo ariryo ndetse n’amazina ye , nahateraniye kuko hari mugenzi wanjye wari wandaritse ngo mubere umushyitsi, twagize ibihe byiza mu buryo bw’Ijambo ry’Imana, tugera mu mwanya wo gusengerwa.
Icyifuzo Bishop yari agiye kudusengera ku Mana kwari ukugira ngo Imana iduhe amafaranga ( cash z’ubwoko bwose ) , ubwo rero twarahagurutse ariko icyibazo cyabaye yadusabye ko buri wese afata inoti ( Amafaranga ) nkuru afite mu mufuka we akayishyira hejuru maze akadusabira amafaranga, njye rero nahise mbona agakino kagiye kuhakorerwa , iyo nari mfite ( inoti ) nanga kuyishyira hejuru, umu mama twari twicaranye ansaba ko yampa iyo nshyira hejuru ndanga ansaba ko twafatana kuyo yari afite ndanga icyakurikiyeho rero Bishop arangije gusenga yadusabye ko buri wese iyo noti yazamuye hejuru tujya kuzijugunya kuri Alitali ngo kuko ahumanye Imana igiye kuduha amazima, cyakoze hari abavumbuye ako gakino banga kuyahajyana havuyemo umubare mucye wayajyanye maze akabasiga kuri yamavuta bita ayo umugisha. Aha nabasaba kujya mubanza mukagenzura neza .”
Ubu ni ubuhamya twahawe n’umugabo n’umugore we bamaze imyaka 10 batabyara , nkuko babisabye umunyamakuru wacu twabahinduriye amazina ( Umugabo twamwise John, umugore ni Alphonsine ) .
John yaduhaye ubuhamya bwe agira ati “ Sha abarokore muri abe Escro njyewe hari umugabo naringiye guhamagarira Police arancika, ubu njye n’umugore wanjye tumaze imyaka 10 tutabyara kandi iyo dusenze Imana itubwira ko izaduha urubyaro, ijoro rimwe twararyamye mu gitondo Kamera zanjye zesitaye ku nzu zanjye zinyereka umugabo nabonaga atwaye bibiliya ataba ibintu muri Jaride ( Jardin ) twagize amatsiko tujya kureba ibyo aribyo dusanga ni agasashi karimo inzara, agatwe ka kanyoni, udusatsi twinshi, n’akaziriko kaziritseho amapfundo 21……, tubibwiye Pastor ( soma Pasita ) wacu atubwira ko twongera tukabisubizayo ko ubwo uwo ari umuhanuzi ushaka kuzaza kutubeshya, John yakomeje adutangariza ko hashize nk’ukwezi kumwe wamugabo yagarutse ababwira ngo aturutse mu karere ka kure twagize ibanga ati“ Imana yabantumyeho hari amarozi mu miryango babaroze niyo mpamvu mumaze imyaka 10 mutabyara, yaraje atujyana muri Jardin arasenga atwereka aho ducukura ( ni hahandi yari yaratabye ka gasashi ) dukuramo bya bintu byarimo icyadutangaje ni uko kakaziriko kari kaziritseho y’amapfundo 21 ngo byavugaga no tuzabyara ari uko hashize imyaka 21, kandi aho yabivugiye twabyaye nyuma ya 12, twarasetse muzaniye amashusho y’ibyo yakoze yadusabye imbabazi maze turamubabarira gusa twabanje kumwereka abaturanyi n’inshuti dusengana. ”
Yasoje ikiganiro twagiranye yibutsa abakirisito bagenzi be kwitondera abahanuzi babahanurira kandi bakagenzura ubuhanuzi babahanurira bakamenya niba koko buturuka ku Mana. Nanjye ndagira nti“ Mwirinde abahanuzi b’ibinyoma baza aho muri basa n’intama, ariko imbere ari amasega aryana. ( Matayo 7:15 )
Uyu nawe twamuhinduriye amazina tumwita Joseph ni umusore asengera muri Methodiste libre, ni umu Directeur w’icyigo muri Rusizi we ngo ni Groupe yasengeragamo harimo umukobwa utarize basenganaga muri iyo Groupe, abonye ko ari umukene aramufasha amugurira imyenda udukweto yabikoze kuko ari umuvandimwe bahuje gucungurwa, ariko uwo umukobwa akaba yari yarakunze uwo musore, icyo gihe yari mwarimu muri Secondaire, nyuma yaje kwimuka ajya gukorera ahitwa Bugarama muri Rusizi icyakurikiyeho rera uwo mukobwa yabonye ntaho bahuriye nuwo musore akajya amutumaho abantu ariko mu buryo bw’ubwenge agatuma umumama ngo Imana hari umusore Ishaka kugutumaho ati” ugende umubwire ngo umugore muzabana ni….
Akivuga amazina ariko agakoresha uburyo bwose ntibamenye ko ariwe, noneho hari nabo yatelefonaga nijoro akabohereza, hari nuturanye nuwo mu directeur yamutumyeho, hari nuwo yasanze Kamembe w’umukatolika amumutumaho ngo najyende ni Imana imumutumyeho agezeyo Joseph aramuvumbura amubajije amazina y’uwamutumye asanga niwa mukobwa, aramwiyama amubwira ko yamuvumbuye ngo nubwo bazaga gutyo yarabavumburaga kuko yababazaga uwabatumye bamubwira isura ye akabavumbura ndetse yamushyiragaho n’iterabwoba ngo nibatabana azahura n’ibyago byinshi, nawe yasoje ubuhamya bwe asaba abantu kugenzura ubuhanuzi babahanurira.
Nyirahabimana J. we yadukangarije hari umupasitori wagiye ku musengera akamusaba ko kugira ngo azabyare ari uko bagomba kubanza bakaryamana maze akamukuramo imyuka mibi ituma atabyara yagize ati” Ibyambayeho sinabona uko mbivuga nabwira aba byeyi bagenzi banjye kwitondera abapasitori bamwe n’abamwe babasengera babakorakora kuko ngo nawe yaguye muri uwo mutego ari uko byagenze.
Prophet Sultan Eric Uyu nawe ni umuvugabutumwa hano mu mujyi wa Kigali uherutse kuvugwa mu binyamakuru n’ibitangazamakuru bitandukanye hano mu Rwanda , ndetse natwe iyo nkuru twayikozeho. Abantu benshi ntibishimiye uburyo ki impano y’Imana ishobora kugurishwa ibi byavuzwe nyuma yaho asohoreye itangazo mubona kuri iyi Foto.
Bakozi b’Imana mureke Elisa atubere urugero mwibuke ko yanze ifeza Namani umugaba w’ingabo z’umwami w’isiriya yaramuhaye ubwo yamurangiraga umuti wogukira ibibembe yari urwaye, Mwirinde ubwanyu, murinde n’umukumbi wose Umwuka Wera yabashyiriyeho kuba abarinzi, kugira ngo muragire Itorero ry’Imana, iryo yaguze amaraso yayo. ( Ibyakozwe n’Intumwa 20:28 )
Twaganiriye na Nambajimana Evaliste aduha ubuhamya bw’uburyo yagiye gusengera mu butayu ku musozi ngo bari benshi noneho haza abagabo bane barabayobora muri ayo masengesho baranabahanurira noneho ngo bashyiraho umwanya wo gutanga ituro ryo kugirango Imana ibahe umugisha, noneho ngo babasaba buri wese kuzamura igikapu, ibitenge, imipira ngo Imana izabahe amafaranga yuzuye, ati“ twarayatanze mu gutaha babagabo bitegera moto barayajyana, icyo nasaba abantu bajya basengera mu buvumo cyangwa mu bundi butayu butandukanye ni ukwitondera amaturo babakira aho hantu.
Aha ho ni muri Nyamasheke ngo hari haradutse umugabo w’umuhanuzi yari yaraturutse ku Gikongoro . Ubuhamya twahawe n’umupasiteri utashatse ko dutangaza amazina ye, yatubwiye ko abakirisito bari bamaze kumushiraho bakigira kuri uwo mugabo wabahanuriraga ari uko bagiye bikoreye amaturo (Imyaka, amafaranga) ngo wasangaga hari abantu benshi, yatubwiye ko ubuyobozi bw’itorero n’inzego z’ibanze bafashe icyemezo cyo guhinyuza ubwo buhanuzi, boherezayo abavandimwe 2 umusore n’umukobwa bagenda biyoberanyije bamubeshya ko barikurambagizanya ngo abasengere niba Imana yemera ko bazabana wa muhanuzi ati“ Rwose kuva mukivuka Imana yari yanzuye ko muzabana ubwo rero wa musore we uyu niwe mugore wawe nawe wa mukobwa we uyu niwe mugabo wawe” bamaze kubona ko ubwo buhanuzi ari ibinyoma bifashishije inzego z’ibanze bahise ko bamwirukana muri ako gace yabagamo bamwohereza iyo yaturutse. Ndabasaba gusenga ariko mugasengana ubwenge.
Uwitwa Mwamikazi Joselyne atuye Kacyiru nawe yadutangarije ko yigeze kujya gusengera ku musozi wa Kigali ahazwi ku izina rya Mont Kigali, ahasanga abasore ba 2 barigusubiramo indimi baribuze gukoresha bahanurira abantu, yagize ati” Narabumvirije numva umwe arikubwira undi ati“ nitugera mu materaniro njyewe ndajya mvuga nawe usubiremo ubundi duhanure, byarambabaje ndatekereza nti ahantu bagiye gusengera barabapfunyikira. Muri iyi minsi tugezemo nabasaba kumenya mukongereho kwirinda, kwirinda mukongereho kwihangana, kwihangana mukongereho kubaha Imana. (2 Petero 1:6)
Reka dushimire abantu mwese mwemeye kuduha ubu ubuhamya Imana ibahe umugisha kandi tunarushaho kubabwira ko n’ubwo bimeze gutyo ntabwo abahanuzi, abavugabutumwa bose ari uko bameze , haracyariho abarigukoreshwa n’umwuka wera w’Imana . Icyo musabwa ni ugusesengura neza ibyo mwigishwa ndetse n’Ubuhanuzi muhanurirwa kandi mwirinde gukunda no gushaka ubuhanuzi kurenza uko mukunda cyangwa mushaka Imana.
28,728 total views, 43 views today


text:
Akarere ka Kirehe karakize ikibazo ni imyumvire-Min Kaboneka
Minisitiri w’ubutegetsi bw’igihugu asanga akarere ka kirehe gafite ubukungu butabyazwa umusaruro uko bikwiye kuko hakigaragara inzara n’umwanda.
Yabivugiye mu nama mpuzabikorwa y’akarere ka Kirehe yo kuwa 15 Nzeri 2015 ubwo hasinywaga imihigo y’imirenge.
Yashingiye ku kigereranyo kimaze iminsi gisohotse kigaragaza uko uturere dukurikirana hagendewe ku mibereho y’abaturage mu kwikura mu bukene.
Yagize ati “Kirehe yagombye kuba imbere mu turere dufite abaturage bafite ubuzima bwiza kuko ifite ibyangombwa byose ati “igihugu kirarwana no kuva mu nzira y’ubukene  ntimugire ngo bizahera ahandi ni hano i Kirehe,hagomba ubufatanye mu bayobozi kuva mu midugudu kugera mu nzego z’akarere mwarakara mwakwishima akarere kari mu biganza byanyu mwe bayoboziâ€.
Yakomeje agira ati“Aka karere niko ka mbere MINAGRI ishyiramo amafaranga menshi muri gahunda y’ubuhinzi hari ibyagezweho byinshi ariko Kirehe ntiyagombye kuba mu turere abana barware bwaki, isuku nke, imirire mibi, ibikenewe byose birahari ikibazo ni imyumvireâ€.
Yagaye abaturage bitwara nabi mu ngo zabo ati “umuntu arahabwa inka akabona amata yose akagurisha,ufite inkoko amagi yose akagurisha, uhinze imboga zose akagurisha mu bafashe bahindure iyo myumvire.
Minisitiri w’ubuhinzi Mukeshimana Geraldine yasabye abayobozi b’inzego z’ibanze kongera imbaraga mu gukangurira abaturage guhinga imbuto nziza bakoresha n’inyongera musaruro.
Ati “iyi mihigo ni ingirakamaro muri gahunda y’ubuhinzi ni mwegere abaturage mubafashe mutange raporo ibikenewe babibonere igihe kandi mufashe abaturage guhinga neza birinda  kuvangavanga ibihingwa mubakangurira gukoresha ifumbireâ€.
Yatangajwe no kumva akarere ka Kirehe ku mwanya wa 17 mu kwikura mu bukene ati“ ni iki gitera ubukene mu baturage banyu muhinga mukeza?ni iki gitera bwaki? ni ikibazo gikomeye mukwiye gukemura kuko nubwo mwaba abambere mu bindi abana bakadindira byaba ari imfabusa.
Minisitiri Kaboneka yasabye abayobozi gutangira igikorwa cyo guhigura imihigo cyane cyane bakangurira abaturage kwitabira gutanga mituweri.


text:
Ni iyihe ntego ikwiye kuranga ivugabutumwa dukora?
Nuko mugende muhindure abantu bo mu mahanga yose abigishwa, mubabatiza mu izina rya Data wa twese n’Umwana n’Umwuka Wera, mubigisha kwitondera ibyo nababwiye byose. Kandi dore ndi kumwe namwe iminsi yose kugeza ku mperuka y’isi. (Matayo 28: 19-20)
Ubutumwa bwiza tuvuga ni ubushingiye ku ijambo ry’Imana, rigira umumaro wo kutumenyesha ubwiru bwayo, no kutumenyesha ukuri kubatura gukiza (Yohana 8: 32-36), abantu bakava mu byaha bakizera Yesu, ubuhabanye n’ubwo buba bubuzemo ikintu gikomeye. Izina rya Yesu niryo ryonyine twahawe tuboneramo agakiza, kandi ntawe uzajya mu ijuru atajyanyweyo nawe ( Yohana 14:6), Nyamara hari benshi bataramumenya ngo bamwizere, bayobywa n’inyigisho zitandukanye n’ukuri, intego yacu rero ikwiye kuba iyo kuyobora abayobye, nibyo koko umwuka wera ahishura byinshi bikwiye kwigishwa ariko ntibishoboka ko utizera yanezeza Imana kabone n’aho yaba afite ubumenyi bwinshi mu iyobokamana.
Mwibuke ku munsi wa Pentecote nyuma yo gusobanura ko Batasinze, Abo bantu bumvise ibyo bibacumita mu mitima, nuko babaza Petero n’izindi ntumwa bati “Bagabo bene Data, mbese tugire dute?” Petero arabasubiza ati “Nimwihane, umuntu wese muri mwe abatizwe mu izina rya Yesu Kristo ngo mubone kubabarirwa ibyaha byanyu, uwo mwanya hihana abantu ibihumbi 3000.
Ngaho nawe ibaze icyo gihombo cyari kubaho iyo Petero ahusha uwo mwambi wo kuvuga ko bakwiye Kwizera Yesu! Abantu bari gufashwa n’indimi bumvanye intumwa, bakabona inkuru zo gushyushya ibiganiro ariko ubugingo bwabo bugatahira aho ! uku niko bigenda iyo uhushije intego y’ivugabutumwa, abantu bitera hejuru bakabyina, abandi bagahamya ibitangaza babonye ariko ubugingo bugatahira aho.
Niba warasogongeye ukamenya ko Yesu agira neza, akagukiza ingoyo, akakubohora ni mpamvu ki utabwira abantu ibyo nawe wamenye kuri Yesu, Ntibikwiye ko tuvuga ko akiza abarwayi, ko azura abapfuye ko atanga akazi Gusa, kuko ibi abikorera bose, ariko ubugingo ntago abuha n’abatabushaka, ni ngombwa ko ivugabutumwa ryacu rikundisha abantu kumwizera, bakihana bakava mu byaha bakaba abaragwa b’ubugingo buhoraho.
Murakoze. Ernest RUTAGUNGIRA


text:
Umuryango Open Doors uvuga ko kugeza ubu mu gihugu cya Irani kimwe mu bihugu biza ku mwanya wa mbere mu gukandamiza no gutoteza abakristo, itorero rya Kristo naryo rirushaho kwaguka. Uyu muryango uvuga ko kugeza ubu habarurwa abakristo ibihumbi 450, kandi muri bo ibihumbi 370 bakaba ari abahoze ari abayoboke b’idini ya Isilamu bahindutse abakristo. Twibukiranye ko kuvuga ubutumwa bwa Yesu Kristo muri iki gihugu bihanwa n’amategeko kuko Leta ya Irani ari iya Isilamu.
Infochretienne.com yatanga iyi nkuru, yavuze ko indi miryango yo ivuga ko hashobora kuba hari n’abagera kuri Miliyoni imwe. Aba bakristo hafi ya bose basa naho ubuzima bwabo buba mu kaga kuko abadafunzwe, bicwa kuko bafatira umwanya mu mazu hamwe wo guhimbaza Umwami Yesu.
Ikigo cy’inyigisho za Bibiliya cyo mu Bwongereza cyitwa Pars Theological Center kimaze igihe gitoza abakristo b’abanya Irani basaga 200 kugira ngo bazavemo abayobozi b’ejo hazaza. Muri aba 70% batuye muri Irani kandi bakorera mu buryo bwa buri munsi muri ya matsinda asengera mu nzu zabo.
Kuva Hassan Rouhani yajya ku butegetsi muri Irani, abakristo basaga 100 bafungiwe muri za gereza zitandukanye bazira imyizerere yabo ya gikristo. Mu mwaka w’2010, Ayatollah Ali Khamenei, uyobora impinduramatwara ya Isilamu yemeje ko amatsinda asengera mu mazu ndetse n’andi matorero bigamije ubugambanyi kuri Isilamu ndetse no kwigarura urubyiruko rwayo.
Kuva Pasteri Abedini nawe wari ufunzwe azira ubutumwa bwiza bwa Yesu yarekurwa mu kwezi kwa mbere k’uyu mwaka w’2016, abapasteri benshi bakomeje gukorerwa ibikorwa by’ubugizi bwa nabi byo kubatoteza n’iyicarubozo. Undi mu pasiteri witwa Behnam amaze imyaka 6 muri gereza, azira kuvuga ubutumwa muri bene aya mazu, no gusangiza kwizera kwe abo mu idini ya Isilamu, kuko ngo ari ibikorwa bitemewe na Leta.
Mu gihugu cya Irani, ibikorwa byo gutoteza abakristo byatangiye mu mwaka w’1979, nyuma y’aho hari hamaze kujyaho repubulika y’Abayisilamu (Leta ya Isilamu).


text:
Urwenya:Amasahani atatu y'ibishyimbo Yararikoze
Amasahani atatu y'ibishyimbo Yararikoze
Umugore yakoraga ahantu babaha ifunguro rya saa sita. Umunsi umwe babagaburira ibiryo biriho ibishyimbo, biramuryohera ku buryo yariye amasahani atatu y’ibishyimbo akayamara !
Atashye, umugabo we amutangirira ku irembo amubwira ko amufitiye ‘surprise’, ni uko amupfuka igitambaro mu maso aramujyana amwicaza ku meza yo mu ruriro.
Bya bishyimbo byari byamuguye nabi mu nda, akeneye kurekura akuka ngo ahumeke ariko atinya kubikora umugabo we ahari !
Ku bw’amahirwe umugabo akimwicaza telefoni ye yarasonnye, anyarukira mu mbere aho yari iri arayitaba !
Umugore aba aba abonye akanya umugabo ari kuri telefoni, maze si ukurekura amabombe hagati yivayo kugira ngo abone agahenge mu nda !
Kera kabaye umugabo ava kuri telefoni, undi ahita yimunyamunya ! Umugabo araza ati "Cherie, nizere ko utipfukuye !" Umugore ati "Oya cheri ! Urabizi ko nkubaha sinipfukuye !"
Umugabo apfukura umugore gakegake, maze umugore abumbuye amaso asanga ku meza y’ururiro yari ariho hicaye abashyitsi bagera kuri 12 bumiwe bapfutse amazuru, bahita bashwanyukira rimwe barasekaaaaaaa ! Ubwo na we abura aho akwirwa !http://facebook.com/byendagusetsa
Shyiraho Igitekerezo!
Subscribe to: Post Comments (Atom)


text:
ven.
09
nov.
2012
ISOMO RYA MBERE
Ibaruwa Mutagatifu Pawulo Intumwa
yandikiye Filemoni (Filem 7-20)
7Muvandimwe, nagize ibyishimo bikomeye kandi ndahozwa ku mpamvu y’urukundo rwawe, numvise ukuntu wahumurije imitima y’abatagatifujwe. 8Kubera ibyo, n’ubwo mfite uburenganzira bwose muri Kristu bwo kugutegeka ibyo ugomba gukora, 9mpisemo kwiyambaza urukundo, jyewe Pawulo w’umusaza, nkubitiyeho no kuba ndi imfungwa kubera Yezu Kristu ubu ngubu. 10Ndagutakambira kubera umwana wanjye nabyariye mu buroko, Onezimi uwo nguwo 11wakubereye imburamumaro, ariko noneho azatubera twembi ingirakamaro. 12Ubu ndamukugaruriye, we nkoramutima yanjye. 13Nashakaga kumugumana hafi yanjye kugira ngo ajye amfasha mu kigwi cyawe, muri ubu buroko nafungiwemo mporwa Inkuru Nziza. 14Ariko nta cyo nashatse gukora utabyemeye, kugira ngo icyo gikorwa cyiza kitakubera agahato, ahubwo gituruke ku bwende bwawe. 15Kandi wenda wamubuze igihe gito none arakugarukiye, kugira ngo uzamuhorane iteka. 16Uzasanga atakiri umucakara, ahubwo atambutse umucakara, usange ari umuvandimwe wawe ukunda : jyeweho ni ko amereye rwose, nawe ni ko azakumerera ndetse arusheho, ari mu maso y’abantu, ari no mu maso ya Nyagasani. 17Niba rero wemera ko ndi incuti yawe, uramwakire nk’uko wanyakira. 18Kandi niba hari icyawe yatwaye cyangwa akaba akurimo umwenda, uzabimbaze. 19Jyewe Pawulo ndabyiyandikiye ubwanjye : nzabyishyura … Siniriwe mvuga ko nawe undimo umwenda, kandi uwo mwenda ni wowe ubwawe. 20Ngaho muvandimwe, ungirire ubwo buntu muri Nyagasani, ushimishe umutima wanjye muri Kristu !
ZABURI (Zab 146 (145), 6c-7, 8-9a, 9bc-10)
Inyik/ Hahirwa uwiringira Uhoraho, Imana yacu.
Uhoraho ni mudahemuka iteka ryose,
akarenganura abapfa akarengane,
abashonji akabaha umugati.
Uhoraho abohora imfungwa.
Uhoraho ahumura amaso y’impumyi,
Uhoraho agorora ingingo z’abahinamiranye,
Uhoraho agakunda ab’intungane.
Uhoraho arengera abavamahanga.
Ashyigikira impfubyi n’umupfakazi,
ariko akayobagiza inzira z’ababi.
Uhoraho ni nyiringoma ubuziraherezo,
akaba Imana yawe Siyoni,
uko ibihe bigenda bisimburana iteka.
IBANGONDIRIMBO RIBANZIRIZA IVANJILI (Hish 12, 10)
Alleluya Alleluya.
Ngiki igihe cy’ubwami bw’Imana yacu kirageze,
n’ubutegetsi bwa Kristu wayo.
Nihasingizwe uje mu izina rya Nyagasani.
Alleluya.
IVANJILI
+ Luka (Lk 17, 20-25)
Muri icyo gihe, 20Abafarizayi babaza Yezu bati “Ingoma y’Imana izaza gihe ki ?” Yezu arabasubiza ati “Ingoma y’Imana ntizaza yigaragaza mu maso y’abantu, 21ngo bagire bati “Ngiyi, ngiriya.” Ahubwo nimumenye ko Ingoma y’Imana ibarimo.” 22Yongera kubwira abigishwa be ati “Hazaza igihe muzifuza kubona nibura umwe mu minsi y’Umwana w’umuntu, ariko ntimuzawubona. 23Bazababwira bati “Dore nguyu, nguriya.” Ntimuzajyeyo, ntimuzirukireyo. 24Koko rero, nk’uko umurabyo urabiriza mu ruhande rumwe rw’isi, ukabonekera mu rundi, ni ko n’Umwana w’umuntu azaza ku munsi yigeneye. 25Ariko agomba kubanza kubabara cyane, kandi abantu b’iyi ngoma bamwihakane.”


text:
Muduhe aho inkunga twayinyuza.
Muduhe aho inkunga twayinyuza.
Mutange aho batanga inkunga ndetse na numeron y uwo twavugana nawe.
Ikindi uwo muyibozi ntago yari akwitiye kuvuga gutyo kuko niba umwana afite imyaka 16 afite ubureayi ni uwuhe muyobozi ubwo utaramubonye wo munzego z ibanze.
Ahubwo buriwese ni yite kunshingano ze.
Iyo umukindo wokumuhanda wagonzwe niwo ujya kwitabariza cg ni uwabonye ko waguye
Nimwiye kubana ayo niyo maboko yigihugu.
Thank you
ndakwinginze Mana Data nziko ushobora byose rengera uyu mwana uko bikwiye nzashimira Rurema kdi nziko nubikora Mana uyu mwana azagushima. ndumunyeshuri nge nabo twafatanyije kureba iyinkuru ibabaje turasaba uburyo busobanutse twanyuzaho inkunga
Nyamuneka birababaje amadini namatorero nabandi bagiraneza mureke duhurize hamwe amafranga dufashe uyumuziranenge muduhe gahunda yuburyo twamugezaho inkunga
nukuri Imana nirengere uwo mwana imutabare muduhe ahantu twanyuza inkunga yacu
Twasabaga abateguye iyi nkuru ndetse nabageze kuri taire ko bagira vuba rwose bakagaragaza inzira cg uburyo uyu muntu yaterwamo inkunga akajya kwivuza kuko ikigaragara arababaje cyane, nukuvuga ngo mwebwe uko mwagize ubushake bwokumukorera ubuvugizi abe ariko munagira vuba kugira ngo abantu hirya no hino bahurize hamwe inkunga, mushireho yaba account, mobile money and tigo cash kugira ngo ubishoboye wese icisheho inkunga ye buri wese uko ashoboye
imana abe ariyo yo kumukorera ibitangaza kuko imfumbatura ikiganza igahaza kwifuza kwa batuye isi bose igire icyo ikora kuri we kdi ituremere ishimwe yesaya 49;7/10
Imana itabare uyu mwana nawe azayihamye ko Igira neza.muduhe uburyo twashyiraho inkunga yacu.yaba tigo cash,mobile money,cg account
Mwizina rya Yesu Kristo uho mwana Emile akire
Amen
Mwizina rya Yesu Kristo uho mwana Emile akire
Amen
muduhe aho twanyuza inkunga yo gufasha uyu mwana!!
Yoooooooo ndumva mbabayee vrmnt Gusa Imana Niyo muganga usumba abandiii nukuri nisubiranyee ingingo zeee!!!! Nigute umuntuu yamutera inkunga plz
Imana itabare uyu muryango njye nemeye 15000 mba Karongi ariko muduhe compte twayashyiraho. Abanyamakuru mushyire iyi nkuru no kibi ndi binyamakuru hazaboneka abandi bagira neza people kuko uyu mwana arababaje
Muduhe uburyo twakohereza inkunga nuwo twagishyikiriza njye Mba muri Amerika
Muduhe uburyo twakohereza inkunga nuwo twagishyikiriza njye Mba muri Amerika
Ndagutabaje Uwiteka, niwowe muganga ukomeyeee Gira icyo ukora kuruyumwana Ingingo ze zimubiri zongere zimererwe neza Amen
Charles uri umuntu Wumugabo,Uzi gufata umwanzuro rwose Imana izaguheremo umugisha
Charles uri umuntu Wumugabo,Uzi gufata umwanzuro rwose Imana izaguheremo umugisha
uwashaka kugira icyabafasha yababona ate?
uyu mwana mwemereye inkunga yibihumbi mirongo itandatu
byamanyarwanda nkeneye kumenya uko nayohereza
Urakoze cyane kubwinkunga utanze imana isubize aho ukuye,ese ko mutashyizeho aho umuntu yababona ashatse kubafasha nka telephone by mobilo money nubundi buryo bushoboka,ikindi reta nimufashe wasanga bamwihorehoreye gusa nabandi irabafasha kuko hari benshi twumva boherejwe mubuhinde nahandi,
Minister Binagwaho azabikemura. Mungengo yimari bizakemuka. Ariko ndibwira ko bamutindanye
uyu mwana bazamujyane i kanombe mu bitaro bya gisirikare hari umuhinde ushobora ku mufasha
Birababaje kubona umwana wumunyaryanda abura abamufasha kandi twirirwa turirimba ko leta yacu ko isaranganya ibyo ifite .ugasanga leta yirirwa itanga amafr kubintu bidafitiye akamaro umukene .
Burya umukene azahora urumukene.jye kubwajye niyemeje kuzatanga amafr angana 50$


text:
ven.
14
oct.
2011
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 7, 18-25a)
Bavandimwe, 18nzi neza ko icyiza kitandimo kubera intege nke z’umubiri wanjye. Nshobora kwifuza icyiza, ariko kugikora bikananira. 19Kuko icyiza nifuza ntagikora, naho ikibi ndashaka akaba ari cyo nkora. 20Niba rero icyo ndashaka ari cyo nkora, ntibikibaye jyewe ugikora ahubwo ni icyaha gituye muri jye. 21Jyewe ushaka gukora icyiza, nsanga hari iri tegeko ko ikibi ari cyo kimbangukira. 22Nishimira amategeko y’Imana mu mutima wanjye, 23nyamara nkabona irindi tegeko muri jyewe rirwanya itegeko ry’umutima wanjye, ku buryo ndi imbohe y’itegeko ry’icyaha rindimo. 24Mbega ngo ndaba umunyabyago ! Ni nde uzankiza uyu mubiri wagenewe gupfa ? 25aImana ishimwe muri Yezu Kristu Umwami wacu !
ZABURI (Zab 119 (118), 66.68, 76-77, 93-94)
Inyik/ Mana yanjye, unyigishe ugushaka kwawe.
Unyigishe ibyiza by’ubushishozi n’ubumenyi,
kuko niringiye amatangazo yawe.
Uri umugwaneza n’umugiraneza,
unyigishe ugushaka kwawe.
Urukundo rwawe ni rwo rwampoza,
Nk’uko wabisezeranije umugaragu wawe.
Impuhwe zawe nizincengere maze mbeho,
kuko amategeko yawe antera ubwuzu.
Sinzigera nibagirwa amabwiriza yawe,
kuko ari yo untungishije.
Ndi uwawe unyirokorere,
kuko ndangamiye amabwiriza yawe.
IBANGONDIRIMBO RIBANZIRIZA IVANJILI (Mt 11, 25)
Alleluya Alleluya.
Uragasingizwa Dawe, Mutegetsi w’ijuru n’isi,
kuko wahishuriye abaciye bugufi amabanga y’Ingoma y’ijuru.
Alleluya.
IVANJILI
+ Luka (Lk 12, 54-59)
Muri icyo gihe, Yezu abwira rubanda ati 54« Iyo mubonye igicu giturutse iburengerazuba, muhita muvuga muti “Imvura iraza kugwa”, kandi bikaba. 55N’iyo mubonye umuyaga uhushye uturutse mu majyepfo, muravuga muti “Haraza kuba ubushyuhe, kandi bikaba. 56Mwa ndyarya mwe musobanukirwa n’ibyo mu nsi n’ibyo mu kirere, ni iki gituma mudasobanukirwa n’iby’iki gihe ? 57Kuki mutabona ubwanyu icyo mukwiye gukora ? 58Nuko rero, nujyana n’umuburanyi wawe agiye kukurega, gerageza kwigorora na we mukiri mu nzira hato ataguteza umucamanza, umucamanza na we akakugabiza umurinzi w’uburoko ngo agufunge. 59Ndabikubwiye: ntuzafungurwa utishyuye kugeza ku isenge rya nyuma.»


text:
mar.
19
févr.
2013
ISOMO RYA MBERE
Igitabo cy'Ivugururamategeko (Ivug 26, 4-10)
Musa abwira imbaga y' Abayisraheli ati «Nujya gutura umuganura w'ibyo wejeje, 4umuherezebitambo azakwakira icyibo, agitereke hasi imbere y'urutambiro rw'Uhoraho Imana yawe. 5Nuko uvugire imbere y'Uhoraho Imana yawe uti 'Sogokuruza yari Umwaramu wagendaga yangara, asuhukira mu Misiri; aba
yo ari umusuhuke, ari hamwe n' abantu bake cyane bari bamuherekeje. Arahororokera aba imbaga ikomeye, ifite amaboko kandi itubutse. 6Ariko Abanyamisiri batugiriye nabi, baduhindura abatindi, banadukoresha ku gahato imirimo y'ubucakara iruhanyije. 7Nuko dutakira Uhoraho, Imana y’abasokuruza bacu. Uhoraho na we yumva imiborogo yacu ; areba ukuntu twari indushyi, turi mu kaga kandi tunashikamiwe. 8Maze Uhoraho adukuza mu Misiri imbaraga n'umurego
by'ukuboko kwe ; abigira kandi agaragaza ibikorwa bikanganye, n'ibimenyetso n'ibitangaza. 9Atugeza aha hantu aduha iki gihugu, ari igihugu gitemba amata n'ubuki. 10None dore nzanye umuganura w'ibyeze mu butaka wampaye, wowe Uhoraho' .»
ZABURI (Zab 91 (90),1-2,10-11,12-13, 14-15b)
Inyik/ Nyagasani, utube hafi mu gihe cy'amage.
Umuntu utuye aho Usumbabyose yibera,
yikinga mu gacucu k'Ushoborabyose.
Ndabwira Uhoraho nti
«Uri Ubuhungiro bwanjye n'inkunga yanjye,
Mana yanjye, ni wowe niringiye!»
Icyago ntikizagushyikira,
n'icyorezo ntikizegera ihema ryawe,
kuko yategetse abamalayika be,
kukurinda mu nzira zawe zose.
Bazagutwara mu maboko yabo,
ngo ikirenge cyawe kitazatsitara ku ibuye ;
uzakandagira intare n'impiri,
uribate urusamagwe n'ikiyoka kinini.
«Ubwo yanyiziritseho nzamuzigura,
nzamurinda kuko azi izina ryanjye.
Nanyiyambaza nzamwitaba,
nzamuba hafi mu gihe cy'amage.»
ISOMO RYA KABIRI
Ibaruwa Mutagatifu Pawulo Intumwa yandikiye Abanyaroma (Rom 10,8-13)
Bavandimwe, dusoma mu Byanditswe ngo 8«Ijambo rikuri bugufi cyane, riri mu kanwa kawe no mu mutima wawe.» Iryo jambo ni iry'ukwemera twamamaza. 9Kuko niba wamamarisha umunwa wawe ko Kristu ari
Nyagasani, kandi ukemera rnu mutima wawe ko Imana yamuzuye
mu bapfuye uzarokorwa. 10Nuko rero umuntu yemera n'umutima bikamuha ubutungane, yakwamamarisha umunwa bikamuha uburokorwe. 11Kuko Ibyanditswe bivuga ngo «Umwemera wese ntazakozwa isoni.»
12 Nta tandukanyirizo rero hagati y'Umuyahudi n'Umugereki: Nyagasani ni umwe kuri bose, akungahaza abamwambaza bose. 13Kuko «umuntu wese uzambaza izina rya Nyagasani azarokorwa.»
IBANGONDIRIMBO RIBANZIRIZA IVANJILI
Nyagasani, Ijambo ryawe ni Ukuri, n'itegeko ryawe rikaba agakiza.
Umuntu ntatungwa n'umugati gusa,
ahubwo atungwa n'ijambo ryose rivuye mu kanwa k'Imana.
Nyagasani, Ijambo ryawe ni Ukuri, n'itegeko ryawe rikaba agakiza.
IVANJILI
+ Luka (Lk 4, 1-13)
Muri icyo gihe, Yezu amaze kubatizwa 1ava ku nkombe ya Yorudani yuzuye Roho Mutagatifu, maze ajyanwa na Roho Mutagatifu mu butayu. 2Ahamara iminsi mirongo ine ashukwa na Sekibi ; ntiyagira icyo arya muri iyo minsi, maze ishize arasonza. 3Nuko Sekibi aramubwira ati «Niba uri Umwana w'Imana, tegeka iri buye rihinduke umugati.» 4Yezu aramusubiza ati «Haranditswe ngo 'Umuntu ntatungwa n'umugati gusa. ' »
5Sekibi amujyana ahantu hirengeye, mu kanya gato amwereka ibihugu byose byo ku isi, 6aramubwira ati « Nzaguha gutegeka biriya bihugu byose, nguhe n'ubukire bwabyo kuko nabihawe kandi nkabigabira uwo nshatse. 7Wowe rero nundamya, biriya byose biraba ibyawe.» 8Yezu aramusubiza ati «Haranditswe ngo 'Uzaramya Nyagasani Imana yawe, abe ari We uzasenga wenyine. ' »
9Noneho amujyana i Yeruzalemu, amuhagarika ku gasongero k'Ingoro maze aramubwira ati «Niba uri Umwana w'Imana, ngaho simbuka! 10Kuko handitswe ngo 'Izategeka abamalayika bayo bakurinde.' 11Kandi ngo 'Bazagusama kugira ngo udatsitara ku ibuye.'» 12Yezu aramusubiza ati «Byaravuzwe ngo 'Ntuzagerageze Nyagasani Imana yawe.'» 13Sekibi amaze kumushuka ku buryo bwose amusiga aho, ariko amuteze ikindi gihe.


text:
Umunyamabanga wa Leta muri Minisiteri y’Ubutegetsi bw’Igihugu ushinzwe iterambere ry’abaturage, Munyeshyaka Vincent, yatangaje ko bagiye gukosora amakosa aboneka mu mihigo kuko basanze abaturage benshi bavuga ko baba batazi ibyo abayobozi babo baba barahize.
Ubwo yasuraga ibikorwa bya gahunda y’Igihugu igamije kwihutisha ihangwa ry’imirimo idashingiye ku buhinzi (NEP-Kora Wigire) mu Karere ka Ngororero ndetse akanatangiza igikorwa cyo gutegura igenamigambi rya 2017-2018 rizashyirwa mu bikorwa guhera kuri buri rugo, umudugudu, Akagari, Umurenge, Akarere ndetse n’Intara, Munyeshyaka yatangaje ko bagiye gukosora ikosa ryagiye rigaragara aho usanga abaturage batagira uruhare mu mihigo y’ibyo bazakora cyangwa y’ibizabakorerwa.
Ati “Nk’uko mubizi igihugu cyacu gikorera ku mihigo kuva mu mwaka wa 2006 kandi cyimakaza imiyoborere myiza ishyira imbere inyungu z’umuturage. Nubwo twagiye dukora byinshi hari aho dusabwa gushyiramo ingufu, ubushakashatsi buri kutwereka ko abaturage batunenga ko tuzana ibikorwa n’imihigo iturutse hejuru bo batayigizemo uruhare. Uyu munsi rero iryo genamigambi tugiye gutegura ni ukugira ngo dukosore icyo kintu, n’abaturage bakagira uruhare mu gutegura igenamigambi ry’ibyo bagomba gukorerwa cyangwa se kwikorera. Iyi gahunda ni iyo kugira ngo dukosore icyo kintu.”
Yakomeje avuga ko impamvu iyi gahunda ije kare kandi ingengo y’imari ya 2017/ 2018 itaratangira ari ukugira ngo ibizakenera amafaranga bibe bizwi ndetse habeho no gusuzuma niba ibyashyizwe mu igenamigambi aribyo bikenewe koko.
Ati “Ubu twatangiye igenamigambi ry’umwaka wa 2017-2018 kandi ingengo y’imari yawo tutarayigeramo, turagira ngo umwaka uzatangire buri rugo rufite imihigo, umudugudu bazi ibyo bazakora, akagari, umurenge , akarere buri wese azi ibyo agomba kwesa. Ni ngombwa rero ko imihigo n’iterambere tubihuza tugashingira ku byifuzo by’abaturage gusa ,birasaba ko buri wese akora ibyo asabwa kuko nihagira urwego rudakora rwa ruhererekane ruzapfa.”
Iyi gahunda yo gutegura igenamigambi hakiri kare abaturage bakarigiramo uruhare yateguwe na Minisiteri y’Ubutegetsi bw’Igihugu ndetse n’iy’Imari n’Igenamigambi.
Hateganyijwe ibyiciro bitatu bizatangwamo ibitekerezo harimo ubuzima, ubukungu n’umutekano, aho buri rwego rwose rusabwa guhitamo ibintu bitatu by’ingenzi muri buri cyiciro ruzakora.


text:
Iyi cyamunara yabereye i Beverly Hills mu mujyi wa Los Angeles muri Leta zunze Ubumwe za Amerika ejo kuwa Gatatu, icyakora uwaguze iryo buye ntaratangazwa.
Ibiro ntaramakuru by’Abanyamerika,Associated Press, byatangaje ko iryo buye rifite uburebure bwa santimetero 60 n’uburemere bw’ibiro birenga 50, ryanditseko mu rurimi rw’Igiheburayo.
Mu mwaka wa 2005 nibwo abayobozi ba Israel baharanira amatwara ya kera, bemeye ko iryo buye ryafatwaga nk’umutungo w’igihugu rijyanwa muri Amerika ariko bategeka ko rigomba kujya ryerekanwa mu nzu ndangamurage aho abantu bose bashobora kuribona. Ryashyizwe mu nzu ndangamurage y’Abayahudi iri i Brooklyn mu mujyi wa New York.
David Michaels uyobora inzu iteza cyamunara ibintu ndangamurage, yashimangiye ko kugura iryo buye bidasobanuye ko rizashyirwa ahantu abantu benshi batagera.
Iryo buye ryatoraguwe hafi y’umujyi wa Yavneh wahoze ubarizwa muri Palestine mu 1913, rigaragaraho amategeko icyenda mu 10 yari yanditseho, iritagaragara ni rimwe rigira riti ‘Ntuzarahire izina ry’Imana mu busa cyangwa mu binyoma’.


text:
Perezida wa Njyanama ya Rubavu, Dushimimana Lambert, yabivugiye mu nama ya Njyanama y’ako karere yo kuri uyu wa 29 Kanama 2016, asaba abakozi guhinduka bagaha serivisi nziza abaturage aho gushaka indonke.
Yagize ati “Dukomejwe gufatwa nk’Abakongomani kubera imyitwarire yo kwaka ruswa, kandi iyi ruswa n’imyitwarire yo kudakorera abaturage bituma baduha isura mbi ntidutere imbere."
Avuga ko imyitwaririre nk’iyo ituma hari abitiranya abagakoramo n’Abakongomani.
Dushimimana yatanze ingero z’akarengane abaturage bakorerwa, ndetse atunga agatoki serivisi z’ubutaka zivuna abaturage.
Ati "Birababaje kuba umukozi w’akarere ahabwa ibyo agomba ngo ajye gusura koperative mu murenge, yagerayo agasaba ko bamuha amafaranga ngo ntiyagendera ubusa, umuturage agakora igikorwa cy’indashyikirwa yashaka kubona ibyangombwa umukozi akamusaba kugiramo imigabane yabyanga akamudindiza.”
Yanagarutse ku kibazo cyo kwica amasaha y’akazi, aho umuturage agera ku karere saa moya akabura umuhasa serivisi bikarinda bigera saa kumi atarabona atarakirwa, yanayihabwa agasabwa amafaranga ngo ntiyayihabwa ku busa.
Dushimimana avuga ko abaturage batuye mu mirenge itegereye akarere bananizwa mu guhabwa ibyangombwa. Yavuze ko nk’abashaka gusana no kuvugurura inzu basabwa kujya ku karere asaba ko harebwa uburyo bajya boroherezwa bidasabye izo ngendo.
Inama njyama y’Akarere ka Rubavu yateranye igamije kwemeze Umunyamabanga Nshingwabikorwa w’akarere, Nsabimana Sylvain, umaze amezi umunani mu kazi no gukora ihererekanyabubasha hagati y’ubuyobozi bwa Njyanama na Njyanama icyuye igihe.
Muri iyo nama Njyanama y’Akarere yanagaragarijwe igishushanyombonera cy’Umujyi wa Rubavu ugizwe na 37% by’abatuye akarere, bagaragarizwa ko hakenewe kubakwa inyubako 2,400 buri mwaka mu kuwongera.
Ibitekerezo ( 2 )
Nshimiye perezida w’ inama njyanama y’ akarere ka Rubavu ko atariye iminwa kukibazo nkicyo kidindiza iterambere mbonereho nsabe nabandi bayobozi bizindi nama njyanama zutundi turere kutarya minwa kubibazo byugarije abaturage nkibyo cyane ko aricyo baba barabatoreye.
nejejwe ninama nziza mwagize kuko ibyo mwizeho nibizatuma akarere kacu katagirwa akabakongomani ahubwo kabe akabanyarwanda, kandi izo mpanuro zirasoanutse pe, ahasigaye nimurebe abatabishyira mubikorwa mubashyire hanze bareke abumva neza gahunda za leta bazishyire mu bikorwa


text:
Abaturage
bo mu Murenge wa Gatsata mu Karere ka Gasabo baravuguruzanya
n’abayobozi ku mafaranga 500 batanze bitegura uruzinduko rwa Perezida
Kagame.
Mbere y’urwo ruzinduko rwabaye ku wa
12 Ugushyingo 2014, ubuyobozi bw’ibanze mu Murenge wa Gatsata uhereye
ku mudugudu ngo bwakoresheje inama busaba buri muturage gutanga
amafaranga 500 yo gukodesha imodoka zizajya zibageza aho Perezida yari
guhurira n’abaturage mu Murenge wa Jabana.
Bavuga ko ubuyobozi bwanababwiye ko
nyuma y’imihango hazabaho igikorwa cy’ubusabane ndetse banifotozanye na
Perezida ariko ntihagire na kimwe gikorwa.
Izuba Rirashe ryageze mu Murenge wa
Gatsata, Akagari ka Karuruma mu Mudugudu wa Busasamana ndetse
n’Umudugudu wo Kumuyange ahabereye zimwe mu nama zasabaga abaturage
gutanga amafaranga.
Nyuma yo gutanga aya mafaranga ngo ntibigeze gukorerwa ibyo bari babwiye bakaba basaba ko basubizwa amafaranga yabo.
Habumugisha Jean de Dieu (izina rye
nyakuri ryagizwe ibanga) wo mu Mudugudu wa Kumuyange Akagari ka
Karuruma avuga ko "Nta modoka twabonye, nta busabane bwahabaye , nta
nubwo twifotoranije na Perezida; ni yo mpamvu dusaba ko ubuyobozi
bwadusubiza amafaranga yacu.”
Bankundiye Veronica yabwiye Izuba
Rirashe ko nyuma yaho batangiye amafaranga bategereje imodoka barazibura
ari nayo mpamvu basubizwa amafaranga yabo.
Bankundiye yagize ati "Jyewe nanavuyeyo umubyeyi (Perezida Kagame) ntawe mbonye cyakora numvise avuga.”
Uwizera Rugira P. Chantal
Umunyamabanga Nshingwabikorwa w’Akagari ka Karuruma, avuga ko
bakusanyije amafaranga agera ku bihumbi 90 mu midugudu 11, kandi ko
imodoka zo gutwara abaturage zakodeshejwe ndetse zikabatwara.
Umunyamabanga Nshingwabikorwa
w’Umurenge wa Gatsata, Urujeni Gertrude, we avuga ko bitangaje kuba
hari abaturage bavuga ko "basabwe amafaranga”.
Urujeni yakomeje avuga ko abantu
batanze amafaranga imodoka zibatwara zakodeshejwe ndetse zirabatwara
ariko nyuma imodoka ziza guhagarikwa kandi bikaba byarabaye ku bantu
bose.
Urujeni yagize ati " Ibyo abaturage
bavuga ni ibinyoma, hari abantu baba bashaka guteza urujijo mu bantu.
Imodoka zitwara abantu zarakodeshejwe naho twazikodesheje harahari”.
Avuga ko imodoka zabatwaye ariko ntizabagezayo kuko zahagaritswe na Polisi kubera gukererwa nk’uko n’abandi bose byagenze.
Umurenge wa Gatsata uvugwamo ibikorwa
byo gusaba abaturage amafaranga ngo bajye kwakira Perezida Kagame, ni
umwe mu mirenge uhana imbibi n’Umurenge wa Jabana Perezida Kagame
yahuriyemo n’abaturage ubwo yari yasuye Akarere ka Gasabo.


text:
Ubusanzwe abantu bafite ukwezi guhindagurika bamenya iminsi y’uburumbuke bakoresheje formule yo gufata ukwezi kugufi bagakuramo iminsi 18 n’iminsi myinshi y’ukwezi bagakuramo 11. Ku bafite ukwezi kudahinduka bashobora uburyo bukurikira.
umugore washatse cyangwa se umukobwa ukiri ingaragu akaba agira ukwezi kutajya guhinduka, buri gihe akaba yagira nk’ukwezi kw’iminsi 30, formule ye itandukanye n’isanzwe , we afata iminsi ye agakuramo 14, hanyuma iminsi ye yo gusamamo(y’uburumbuke) ikaba ihereye imbere y’iyo minsi ho3, na nyuma y’iyo minsi ho 3, akongeraho umunsi umwe umwe wo kwiteganyiriza.
Ni ukuvuga ngo afata 30-14=16, noneho iminsi y’uburumbuke ye igahera kuri 16-4=12, maze ikazarangira kuri 16+4=20. Ni ukuvuga ko uyu we iminsi ye y’uburumbuke ihera ku munsi wa 12, ikagenda ikarangira ku munsi wa 20, wibuka ko umunsi wa mbere ari uwo umugore yaboneyeho imihango.
Cyangwa se nanone, nawe agakoresha iriya formule, agafata ya minsi ye itajya ihinduka na rimwe agakuramo 18, akongera akayifata agakuramo 11, iminsi abonye hagati aho ni iyo kwifatamo. Urugero, 30-18=12, 30-11=19, ukongeraho umunsi wo kwizera, iminsi y’uburumbuke igahera ku munsi wa 12 kugera ku munsi wa 20.
Icyitonderwa : Iyi formule ntikoreshwa n’abantu bagiye kwa muganga gufata uburyo bwo kuboneza urubyaro, kuko n’iyo wabukoreshaga noneho ukazabuhagarika, nawe urongera ukabanza ukamenya ngo ukwezi kwawe kuzajya kureshya gute, ukamara nibura umwaka ubara, kuko nyuma yo guhagarika iriya miti ukwezi kwawe gushobora guhinduka ntikungane nk’uko kwahoze mbere.
Aho iyi formule yavuye he ?
Ubundi buri mugore wese, iyo intanga imaze kurekurwa (le jour de l’ovulation), hashira iminsi 14 hanyuma akabona imihango. Kandi umugore ashobora gusama iminsi 3 mbere y’irekurwa ry’intanga (mbere y’uko ovulation iba), kuko intangangabo iyo zigeze mu mubiri we zitegereza iminsi 3 zitarapfa, maze intangangore yazarekurwa igasanga zirahari, zirarekereje, imwe murizo ikaba ihuye na ya ntangangore, umugore akaba arasamye.
Hanyuma kandi ashobora gusama iminsi ibiri nyuma y’irekurwa ry’intanga, kuko intangangore nayo iyo irekuwe idahita ipfa. Bityo muri iyo minsi ibiri imara igifite ubuzima, iyo umugore akoze imibonano mpuzabitsina, intangangabo zigera mu myanya myibarukiro ye zisiganwa, hanyuma zigasanga intangangore yamaze kurekurwa kera, ni uko imwe murizo ikaba ihuye na ya ntangangore, umugore akaba arasamye.
Iminsi y’uburumbuke k’umugore ufite ukwezi kudahinduka
Ubusanzwe abantu bafite ukwezi guhindagurika bamenya iminsi y’uburumbuke bakoresheje formule yo gufata ukwezi kugufi bagakuramo iminsi 18 n’iminsi myinshi y’ukwezi bagakuramo 11. Ku bafite ukwezi kudahinduka bashobora uburyo bukurikira.
Labels: uburinganire


text:
Reba Video
Igitsina
Kaneza Alice
alicekaneza@gmail.com
Nitwa KANEZA Alice ndi umukobwa wifuza umusore mfite imyaka32 ndibana nkuda gusohokana numukunzi tukaryoshya(nubwo namubuze) UMUSORE NKENEYE NUZI GUTERA AKABARIRO UTAJENJEKA AKAMARA AGAHINDA MARANYE IGIHE!sindi mubi kandi mfite igikundiro ariko nabuze nuwambaza izina nkomoka muntara yiburasirazuba nkaba nigisha I kigali nkaba niga ULK soir! NB:CASH NDAZIFITE NA DPPRACEMENT NTA KIBAZO MFITE IMODOKA YANGE! Umusore wese unkeneye anyandikire kuli iyi email kandi abe ari serieux kandi yiteguye ko isaha nisaha twabonana tukabanza tukipimisha kugira ngo tutanduzanya!!!agomba kwemera ko twajya tumarana weekend yose twasohokeye ahntu tubana mu cyumba kimwe nzajya nkubaha cyane nkwihe wese de A a Z.umusore agomba kuba afite byibura21ans atarengeje45ans!! email: alicekaneza@gmail.com ok ndategereje (please ndababaye cyane) noneho ubu ndarembye rwose ayiwe Mana we !! dore aya mazi yose ari kuva muri iki gituba koko ndacyategereje ,abantu mumpa e mail ngasanga zidakora rwose!!!!
Nitwa KANEZA Alice ndi umukobwa wifuza umusore mfite imyaka32 ndibana nkuda gusohokana numukunzi tukaryoshya(nubwo namubuze) UMUSORE NKENEYE NUZI GUTERA AKABARIRO UTAJENJEKA AKAMARA AGAHINDA MARANYE IGIHE!sindi mubi kandi mfite igikundiro ariko nabuze nuwambaza izina nkomoka muntara yiburasirazuba nkaba nigisha I kigali nkaba niga ULK soir! NB:CASH NDAZIFITE NA DPPRACEMENT NTA KIBAZO MFITE IMODOKA YANGE! Umusore wese unkeneye anyandikire kuli iyi email kandi abe ari serieux kandi yiteguye ko isaha nisaha twabonana tukabanza tukipimisha kugira ngo tutanduzanya!!!agomba kwemera ko twajya tumarana weekend yose twasohokeye ahntu tubana mu cyumba kimwe nzajya nkubaha cyane nkwihe wese de A a Z.umusore agomba kuba afite byibura21ans atarengeje45ans!! email: alicekaneza@gmail.com ok ndategereje (please ndababaye cyane) noneho ubu ndarembye rwose ayiwe Mana we !! dore aya mazi yose ari kuva muri iki gituba koko ndacyategereje ,abantu mumpa e mail ngasanga zidakora rwose!!!!
Labels: gushaka inshuti, gushaka umukunzi, igihozo, Kaneza Alice, urukundo
Subscrever: Enviar comentários (Atom)
Copyright © 2011 Igihozo by bangmedia | Privacy Policy | About Us


text:
Urwenya: Gahimandyarya
Gahimandyarya
Umuhungu : Hallo bite Cherie ! Muri week end ushobora kuboneka ?
Umukobwa : Sha ntago nzaboneka Tante afite ubukwe kuwa gatandatu kandi nzamwambarira.
Umuhungu : Basi ku cyumweru cherie !?
Umukobwa : Sweet harya ntago nakubwiye ko ku cyumweru dufite igiterane cyo guhimbaza, kandi ndi visi pezidante wa Korari, urumva sinasiba.
Umuhungu : Hmm,ahhh ! Ndumva utazaboneka pe ! Nari naguteguriye...
ka surprise tukajya gutembera i Gisenyi, tukajya gu shoppinga twa tuntu twose wansabye, tukajya no muri salon ugashyiraho ya misatsi wambwiye ukunda. None ndumva uhuze pe!
Umukobwa :: Sweet reka nzaze ejo kuwa 4 tujye Gisenyi turareyo, kuwa 5 no kuwa 6 tuze i Kigali, ku cyumweru tujye muri salon no muri Nakumat dushoppinge. Sibyo urabyumva ute Sweet?
Umuhungu : Hanyuma se ubukwe bwa Tante wawe ?
Umukobwa : Ntabwo sweet, ariko naweee !?
Umuhungu : Ku cyumweru se igiterane uzagisiba ?
Umukobwa : Ariko chou wabaye ute ?! Ubwo se wabifashe nk'ukuri ? Nikiniraga nagiraga ngo nkumve !Nta bukwe, nta giterane, nijye nawe! sibyo Sweety?
Umuhungu : Sawa urakoze ndakumvise nanjye nikiniraga nagiraga ngo nkumve.
Shyiraho Igitekerezo!
Subscribe to: Post Comments (Atom)


text:
Jali: Abagenewe inka muri gahunda ya Girinka batangiye kuzihabwa
Abatuye Akagari ka Gateko mu Murenge wa Jali mu Karere ka Gasabo, kuri uyu wa 28 Gashyantare 2013 bashyikirijwe inka muri gahunda ya Girinka Munyarwanda. Abaturage 30 bazihawe batoranyijwe mu nama z’imidugudu batuyemo.
Umubyeyi Kayije Donatha w’imyaka 54, yatangarije IGIHE ko anyuzwe n’inka yahawe. Ati “Mu myaka 54 mfite ni bwo bwa mbere ngiye gutunga inka. Ndishimye kandi nzakora uko nshoboye noroze n’abaturanyi banjye.”
Mukeshimana Vestine, umuyobozi wungirije ushinzwe imiyoborere myiza mu (...)
Abatuye Akagari ka Gateko mu Murenge wa Jali mu Karere ka Gasabo, kuri uyu wa 28 Gashyantare 2013 bashyikirijwe inka muri gahunda ya Girinka Munyarwanda. Abaturage 30 bazihawe batoranyijwe mu nama z’imidugudu batuyemo.
Umubyeyi Kayije Donatha w’imyaka 54, yatangarije IGIHE ko anyuzwe n’inka yahawe. Ati “Mu myaka 54 mfite ni bwo bwa mbere ngiye gutunga inka. Ndishimye kandi nzakora uko nshoboye noroze n’abaturanyi banjye.”
Mukeshimana Vestine, umuyobozi wungirije ushinzwe imiyoborere myiza mu mujyi wa Kigali, avuga ko guha abaturage inka ari mu rwego rwo guhashya ubukene; ati “ Iyo umuturage afite inka ntabwo yarwara indwara zituruka ku mirire mibi. Ikigiye gukurikira ni ukubashishikariza gukomeza kuzifata neza kugira ngo bazoroze abaturanyi babo.”
Gahunda yo kugabira inka Abanyarwanda batari boroye yatangijwe na Perezida wa Repubulika y’u Rwanda Paul Kagame mu rwego kugera ku cyerekezo Abanyarwanda bihaye Vision 2020.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
IMPYISI N'IMANA
Impyisi yari hamwe n'izindi nyamaswa, maze irebye umulizo wayo isanga utameze nk'uw'izindi. Ako kanya ifata umugambi wo kuzajya kubaza Imana icyatumye iyiha umulizo mubi kandi udasa n'uw'izindi nyamaswa.
Iryo joro ntiyasinzira; bucya yageze ku Mana. Irayibwira, iti « Nyagasani, ntiwambwira impamvu yatumye umpa umulizo utameze nk'iyindi ? Ese wabitewe n'iki ? » Imana irayisubiza iti « nyamara, ndasanga naraguhaye umulizo ugukwiriye. Ariko rero ubwo utawishimiye, ukaba ushaka urutaho, ndabanza nguhe icyo ukora maze nugaruka wagishoboye nguhindurire umulizo nguhe uwo wifuza. »
Impyisi iremera. Maze Imana ishaka igisembe cy'intama, iragifata ikizirika ku gahanga k'jyo mpyisi. Iti « ngaho genda, ntukore kuri iki gisembe uze kukinzanira nimugoroba. »
Impyisi iragenda. Impumuro y'icyo gisembe iyitera ipfa. Irenze umusozi wa mbere amerwe aba arayishe. Ariko irihangana irakomeza. Igeze ku musozi wa kabiri, iba itangiye kukirigata. Ku musozi wa gatatu, amerwe aba arayirembeje itagishoboye kwihangana; iti:"hoshi! Izina ry' ubupyisi rirakampama! Urubwa ruruta ububwa. " Ako kanya cya gisembe ikimira bunguri.
Nimugoroba igaruka ku Mana isoni zayishe, yabuze uko yifata. Imana iyibonye iti:" cya gisembe kiri he ? " Impyisi irasubiza iti:" amerwe n'inzara byanyishe, ngiye gupfa ndakilya ! " Imana iti:" nuko rero ! Ubwo wakiriye, ntushobore kwihangana ngo ukigarure, wowe n'izindi mpyisi zose muzahorana iteka umulizo nk'uwo. " Impyisi itaha ityo, ntiyongera kubaza Imana iby'umulizo wayo; igumana uwo yari isanganywe.
" Iraguha ntimugura."


text:
"kuko ibyo umuntu abiba ari byo azasarura" - Abagalatiya 6:7
Imbere y’ imbaga y’ abanyeshuri basaga 2,000 , Umukinyi w’ ukomeye mu mikino ya Basketball muri Amerika ya ruguru ya National Basketball Association(NBA) , Jeremy Lin yabagaragarije uburyo umushyikirano ndetse no kubana n’ Imana kwe ubudacogora ari byo byagiye bimukomeza, nubwo yanyuze mu bihe bikomeye.
Jeremy Lin wavukiye muri i Torrance, muri leta ya Californie, ho muri Leta Zunze Ubumwe z’Amerika, yahamije ko nubwo ibihe yanyuzemo bitari bimworoheye, yabonye ukuboko kw’ Imana, kandi ko kubana n’ Imana n’ umushyikirano agirana nayo aribyo byamubashishije kunyura mu bihe yanyuzemo. Avuga ko kwizera Imana nk’ umukristo kuri we ariyo soko y’imbaraga no gukomera.
Mu kiganiro yatanze imbere y’ abanyeshuri bo muri Kaminuza yo muri Hong Kong mu gihugu cy’ Ubushinwa kuri iki cyumweru, uyu musore w’ imyaka 26 yavuze ko iminsi ishize itari imworoheye na gato, ariko ko yabonye ugukomera kw’ Imana. Yagize ati "Nubwo ikipe yanjye yatsinzwe, mu mikino myinshi twakinye, ibintu bitari bisanzwe; ntbyahungabanyije umubano wanjye na Yesu. Nabonye ko intsinzi iyo ariyo yose idaturuka ituruka kuri jy ko ahubwo ituruka kuri Yesu. Iki nicyo nabashije kwiga mu mikino tumaze iminsi dukina."
Jeremy Lin, avuga kenshi ko atari igikoresho cyo kwamamaza ibigo bikomeye, ahubwo ko ashimishwa cyane no kwamamaza iby’ubwami bw’ Imana
Uyu Jeremy akomeza avuga ko nubwo hari igihe ubona ibintu bias n’aho bikomeye ariko imbere ya Kristo, ibyo biba ari akantu koroshye cyane, ndetse katanafite agaciro. Yagize ati "Igihe amasezerano yo gukina( Kontara) yanjye yari arangiye numvaga ari ibintu bikomeye cyane, ariko nicyo gihe na none nabonye uburyo Imana indi hafi. Rimwe na rimwe ushobora kwanga ikintu kikuri imbere kugira ngo wishimire icyo ufite. Nishimira kugira Yesu."
Ku rukuta rwe rwa Facebook, yanditse amagambo yo kugaragaza uburyo yubaha Imana aho yasuwe n’ ibihumbi by’ abantu bamukurikira kuri uru rukuta. Yagaragaje kandi uko abantu bakwiye gufashanya mu buryo bwo kwegera Imana kandi anagaragaza isengesho rye ku bantu bakomerekeye mu mpanuka yabereye mu mujyi wa Taipei, kuri uyu wa gatandatu. Ibyanditswe bikatubwira ngo "Nimuhumurize abantu banjye, mubahumurize" Ni ko Imana yanyu ivuga" -Yesaya 40:1.
Ijambo ry’ Imana ritubwira kudahungabanywa n’ ibintu byose uko byaba bikomeye kose kandi tugahamya Imana no mu bihe bias n’aho bikomeye, nubwo imbere y’Imana ntagikomeye. Ritubwira kandi kwifatanya n’abantu bose n’ ibihe barimo byose tugakomezanya. "Mwakirane ibibaremerera, kugira ngo abe ari ko musohoza amategeko ya Kristo" - Abagalatiya 6:2.


text:
Gicumbi – Hangijwe ibiyobyabwenge bifite agaciro gasaga miriyoni 2
Polisi ikorera mu karere ka Gicumbi yangije ibiyobyabwenge bifite agaciro ka miliyoni 2 n’ibihumbi 640 inakangurira urubyuruko kubireka kuko bibangiriza ubuzima .
Tariki ya 10/9/2015 mu murenge wa Byumba polisi ikorera mu karere ka Gicumbi ifatanyije n’urubyiruko mu gikorwa cyo kwangiza ibiyobyabwenge urubyiruko rwatangaje ko rumaze gusobanukirwa ububi bw’ibiyobyabwenge n’ingaruka bigira ku buzima bwabo.
Hakorima Isdore avuga ko aho bazajya bamenya ko binjije ibiyobyabwenge bazajya bahita batanga amakuru kugirango babikumire bityo byoye gucuruzwa rwihishwa.
Hakorima kandi asanga ibiyobobyabwenge aribyo biza kwisonga mu guhungabanya umutekano kuko uwabinyoye usanga aba yabaye nk’umusazi agateza ibikorwa by’urugomo muri bagenzi be.
Zimwe mu ngaruka z’ibiyobyabwenge bigira ku buzima bw’abantu harimo kuba byangiza ubwonko bw’umuntu bigatuma atagira icyo yimarira mu buzima bwe nk’uko Chief Inspector Munyabarenzi Heriman uhagarariye polisi mu karere ka Gicumbi yabitangaje.
C.I Munyabarenzi yasabye abaturage ko batagomba kugira impungenge zo gutanga amakuru batinya ko abinjiza ibiyobobyabwenge bya kanyanga babikura mu gihugu cya Uganda babahohotera.
Aha yibukije ko ubu umutekano w’abaturage urinzwe neza ku buryo hagize n’umuhohotera yashyikirizwa ubutabera.
Hitimana Christine n’umuhinjacyaha ku rwego rw’ibanze rwa Byumba yasobanuriye urubyiruko ko ibiyobyabwenge nubwo byangiza ubuzima bw’ababinywa bihanwa n’amategeko kuko uwo babifatanye abinywa cgangwa abicuruza ahanishwa kuva ku mwaka umwe kugeza ku myaka itatu agatanga n’ihazabu y’amafaranga y’u Rwanda kuva ubihumbi 50 kugera ku bihumbi 500 cyangwa kimwe muri ibyo bihano.
Abaturage basabwe ubufatanye mu gukumira ibiyobyabwenge batunga agatoki uwabyinjije ndetse bagatangira amakuru ku gihe kugirango bicike burundu muri aka karere karangwamo umutwe wiyise abarembetsi uyinjiza uyikuye mu gihugu cya Uganda.


text:
Umusogongero
Turiho mu isi yiyitaho ubwayo yatwawe n’iby’ubucuruzi, ireba ku by’ubugingo n’idini ririmo, mu by’ibanze igira ibitekerezo byo kwikunda. Kandi iki gitekerezo cy’iby’isi ku bakristo gishira vuba. Abakristo benshi babona imigisha n’ibyo Imana yabahaye muri Kristo nk’ibigenewe kuba ibyishimo no kumererwa neza gusa. Muri ibi bihe dukunze kwishimisha naho kumererwa neza kwacu kukaba idini. Nkuko Packer abivuga :
Twita cyane ku kugera ku bintu by’icyubahiro aho gushimisha Imana. Umukristo usanzwe muri ibi bihe, cyane cyane mu bihugu bivuga icyongereza, usanga yarashidukiye ibitabo ngo byigisha uko ibintu bikorwa, bitujyana mu bumwe burushijeho gutera imbere, kurushaho kwishimisha mu busambanyi, kuba umuntu kurushaho, kugera ku byo dushoboye byose, kurushaho kwishimisha buri munsi, kugabanya umubyibuho wacu, kurushaho kurya neza, gukoresha neza amafaranga yacu, guha imiryango yacu isura irushijeho gushimisha, n’ibindi. Ku bantu bakunda guha Imana icyubahiro kurusha ibindi, ibi nta gushidikanya ni ibintu byemewe; ariko ibitabo byigisha uko ibintu bikorwa bibashyira mu buryo bwo kwiyitaho budushimisha mu bugingo aho kugira ngo icyubahiro cy’Imana abe ari cyo kiba mu byo twitaho kurusha ibindi.95
Ahubwo Ibyanditswe bitwigisha ko ukumererwa neza duhabwa n’Imana ari ko kudufasha gukomeza abandi no gukomezwa ubwacu dukura kuri Yo (2 Abakorinto 1:3-4). Mu yandi magambo, kimwe n’Umukiza wacu wazanywe no gukorera abandi aho gukorerwa, ubugingo bw’umukristo bugomba kwita ku bandi.
Umwe mu migambi y’Imana ku itorero ni uko tugomba kuyireka ngo yigaragarize muri twe nk’ibisonga byiza by’ubuntu bwinshi bwayo. Igisonga ni umucunga w’ibintu, si nyirabyo. Ni uwo gucunga iby’undi. Imana ni Yo nyir’ibintu, naho twe turi ababicunga mu busonga bunyuranye yaduhaye. Birumvikana ko ibi birimo ubugingo bwose. Ariko kuba ibisonga byiza by’ubuntu bwayo, tugomba kumenya neza ko iby’ubusonga Imana itubaraho izabitubaza. Ibyanditswe bishyira ibi mu bice byinshi. Urugero, abana ni impano y’Imana kandi ni kimwe mu bice by’ubusonga bwacu. Dukurikije inshingano zo kuremwa mu Itangiriro igice cya mbere, tugomba kuba ibisonga byiza byo kurema kwayo. Ariko kubera intego z’iyi nyigisho, tuzareba ibice bine gusa by’ubusonga.
1. Ubusonga mu by’IGIHE – Gucunguza buri gihe uburyo umwete.
2. Ubusonga mu by’ITALANTO - kumenya no gukoresha impano z’Umwuka n’italanto zacu za kamere ku bw’imigisha y’abandi no ku bw’icyubahiro cy’Imana.
3. Ubusonga mu by’UKURI kw’Imana - kwiyongera ubwacu mu byo kuvuga Ubutumwa no guhindura abandi abigishwa.
4. Ubusonga mu by’UBUTUNZI - kwibikira ubutunzi bw’ijuru bukomoka ku kwizera.
Buri ngingo muri izi yari ikwiriye igitabo cyayo cyuzuye kandi hari benshi babikoze batyo. Icyakora, kubwo gukurikiza intego yo gushinga urufatiro rwo gukura gikristo, ibice bimwe bizajya bigirwa bigufi mu gihe umwanya mwinshi uzahabwa iby’ivugabutumwa no guhindura abandi abigishwa.
95 J.I. Packer, Keeping in Step With the Spirit, Fleming H. Reveil, Old Tappan, NJ 1984, p.97.
Related Topics: Basics for Christians


text:
Mutuyimana Zablon w’imyaka 16 wari utuye mu mudugudu wa Rwamiko, Akagari ka Kigenge mu murenge wa Giheke, mu karere ka Rusizi, birakekwa ko yapfuye arohamye mu kindendezi cy’amazi kinini.
Ikidendezi uyu mwana yarohamyemo cyari cyaracukuye ubwo sosiyete y’abanyapakisitani yahacukuraga amabuye y’agaciro y’ubwoko bwa Safiri mu igerageza, kuva mu mwaka wa 2011.
Kimwe n’ibindi byobo bihari, bikaba ari birebire cyane mu burebure n’ubujyakuzimu, bikaba byari byaracukuriwe gushyirwamo amazi yo gutunganirizamo (kogerezamo) aya mabuye.
Aya mabuye ngo baje gusanga ari make cyane baza guhitamo guhagarika uwo mushinga wo kuyacukura barigendera, ariko basiga ibyo byobo batabisibye bihinduka ibidendezi binini by’amazi abana bajyaga bacika ababyeyi bakajya kogeramo.
Nk’uko Imvaho Nshya yabitangarijwe n’umunyamabanga nshingwabikorwa w’akagari ka Kigenge, Mukatuyizere Olive, ngo uyu mwana waturukaga mu kagari ka Mataba mu murenge wa Nkungu, muri aka karere, akaba yari amaze iminsi 3 atangiye aka kazi muri aka kagari.
Yajyanye n’abandi bana 3 bo muri ako kagari bari basanzwe bamenyereye koga, bajya kogera muri ibyo bizenga byari byuzuye amazi, uyu mwana agitangira koga ahita arohama, bagenzi be bahita bajya guhuruza abaturage n’inzego z’ubuyobozi.
Yagize ati “Yaguyemo mu ma saa cyenda z’igicamunsi zo kuri uyu wa gatandatu, kugeza ubu yatunaniye kumukuramo, Polisi twiyambaje ikaba yavuze ko iza kumukuramo icyakora kugeza muri aya masaha ya saa tatu z’iki cyumweru ntarakurwamo turacyategereje ko Polisi iza ikadufasha kumukuramo.
Kuva yarohama ntiyigeze yuburuka kandi bikaba ari ibyobo birebire cyane, ku buryo nta kindi twakora ngo tumukuremo uretse gutegereza Polisi ikabidufashamo.”
Uyu muyobozi avuga ko uru rupfu rw’uyu mwana rusize isomo rikomeye cyane kuri ibi byobo ubuyobozi butahise busiba kuko hari hashize nk’imyaka 2 bagiye, ariko amazi akomeza kuba menshi n’abana bayakinisha uko bashatse ntihagire utekereza kubakoma, ariko ngo uru rupfu rurabakanguye.
Yagize ati “Tugiye kwihutira gukamya ariya mazi no gusiba ibyo byobo byose bihari dusabe n’abarinda ibikoresho iyi sosiyete yasize gukumira aba bana, tugasaba abaturage kurinda abana babo kuzerera mu bihe nk’ibi by’ibiruhuko kuko ari bwo bahura n’ingorane nk’izi. Ikindi ababyeyi bakareka gukura abana mu mashuri ngo bajye gukora akazi ko mu ngo imburagihe.”
Uyu mwana yavuye mu ishuri mu myaka 2 ishize ari mu mwaka wa 4 w’amashuri abanza, biteganyijwe ko narohorwa (ubwo twandikaga iyi nkuru yari atararohorwa) umurambo we ubanza kujyanwa mu bitaro bya Bushenge gukorerwa isuzuma mbere yo gushyingurwa.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.